
AWEMainta Diasabra, 8 October 2016 


Manera AWEMainta a bin ta anuncia for di basta dia caba 


ALFONSO BOEKHOUDT T'E PROXIMO 
GOBERNADOR Y SRA.YVONNE LACLE DIRKSZ 

GOBERNADOR INTERINO 


AYERA Conseho di Minister di Reino a acepta 
e proposicion di Minister di Asunto di Reino y 
Asunto Interno, Ronald Plasterk pa nombra- 
mento di Gobernador y Gobernador interino 
di Aruba. 

Proximo Gobernador di Aruba, entrante 1 di 
januari 2017 lo bira e actual Minister Pleni- 
potenciario di Aruba na Hulanda, Alfonso 
Boekhoudt. 

Nos sa si esaki por causa atrobe un crisis entre 
Gobiemo di Reino y di Aruba, pasobra esaki no 
ta un proposicion di Gobierno di Aruba, pero 
di Gobierno di Reino. 

Gobernador interino su nomber tabata conoci 
como 6 luna pasa caba, pero Gobierno di Re- 
ino a desea p’e nombramento aki bay hunto 
cu esun di e Gobernador, susesor di Freddy 
Refunjol. 

Sra. Yvonne Lacle-Dirksz lo asumi su funcion 
dia 1 di november awor, remplazando asina 
Sra. Ella Tromp Yarzagaray. 

Nos di AWEMainta a publica e decisionnan aki 
for di algun dia, te cu un reportero no por a 
kere esaki y a bay serca Prome Minister Mike 
Eman pa cuestiona e hecho cu Hulanda no ta 
desea di nombra Angel Bermudez, pa motibo 
di su edad y a propone Alfonso Boekhoudt. Go- 
bierno di Aruba no a cambia su candidatonan 
y como tal ayera Minister Plasterk a propone 
nan candidato pa bira e proximo representante 
di Rey na Aruba. 


Manera nos a puntra: E hecho aki lo causa un 
crisis atrobe? Nos no ta kere, pasobra esaki ta 




un competencia di Gobierno di Reino, apesar 
cu a consulta cu Gobierno di Aruba, cu no kier 
a cambia su posicion. 

Si nos por corda, Prome Minister mr. Mike 
Eman a bay Parlamento y a topa cu lidernan 
di fraccion di AVP, MEP y PDR den cual el a so- 
licita sosten pa manda nomber di 3 candidato 
pa Ministerio di Asunto di Reino, relaciona cu 
nombramento di proximo Gobernador. 

E tempo ey, e candidatonan cu Prome Minis- 
ter Mike Eman a propone tabata e 
actual Minister di Finanza, 

Angel Bermudez, ex 
Minister di Salud, 
dr.Ike Posner y ex 
Parlamentario 
di AVP, Glenda 
Magaretha. 

Durante Min- 
ister Ronald 
Plasterk tabata 
malo, un del- 
egacion di Hu- 
landa a bin papia 
cu Prome Minis- 
ter Mike Eman y 
tambe cu e lider- 
nan di fraccion, pa 
tende nan opinion 


Gobierno a mantene su candidato, esta mr. 
Angel Bermudez, pero pa un motibonan 
ya conoci, Hulanda no ta sinti pa Angel 
Bermudez y como tal a propone Minister 
Plenipotenciario di Aruba, Alfonso Boek- 
houdt, kende nan ta mira como un can- 
didato masha apto, tin 51 aña di edad. 
Ayera manera menciona na mes momento 
Conseho di Minister di Reino a aproba e 
proposicion di Gobierno di Aruba pa nom- 
bra sra.Yvonne Lacle-Dirkz di 64 aña di 
edad, como Gobernador interino di Aruba. 

PROLONGACION 

Mester menciona cu den e mesun 
reunion di ayera di Conseho 
di Minister di Reino, a pro- 
longa tambe Eugene Holiday 
den funcion di Gobernador 
di St. Maarten. Su termino 
ta vence dia 10 di october 
2016, pues otro siman, pero 
como cu Gobierno di St. 
Maarten no tin fin di propone 
3 nomber p’e puesto, a dicidi 
di prolonga esun actual pa un 
termino mas, esta 6 aña mas. 

VVRUBA 


AUTORIDADNAN di e Gobiernonan di 
Aruba y e Republica Bolivariana di Venezuela 
y dirigentenan di Petróleos de Venezuela, S.A. 
(PDVSA), CITGO Petroleum Corporation y 
CITGO Aruba a bini hunto na e entrada prin- 
cipal di e refineria riba nos isla pa e ceremonia 
cu ta marca e comienso di e actividadnan di 
CITGO Aruba kende lo bay reactiva operacion 
di e refineria di 209.000 bari pa dia cu ta para 
keto desde 2012. 

Atendiendo e evento aki tabata e Minister di 
Asuntonan Economico, Comunicacion, Ener- 
gia y Medio Ambiente, Mike de Meza, Vice- 
Presidente di Refinacion, Comercio y Sumin- 
istro di Petroleo di Venezuela, S.A. (PDVSA) 
Jesus Luongo y Presidente y CEO di CITGO 
Petroleum Corporation, Nelson P. Martinez. 

Desde awe, e planta, cu Gobierno di Aruba 
como doño, lo wordo opera pa CITGO Aruba. 
Durante e ceremonia di awe a desvela e logo 


nobo tambe di e facilidad. 

“E inauguracion di awe ta e culminacion di 
trabounan extenso cu a wordo haci pa profe- 
sionalnan dedica di CITGO, PDVSA y Gobierno 
di Aruba”, asina Presidente y CEO di CITGO, 
Nelson P. Martinez a bisa. 

“E team a wordo guia pa principionan di 
solidaridad y complementacion pa crea un 
projecto dinamico cu lo percura pa un balor 
socio-economico mas mihor pa tur partido”, 
el a agrega. 

E refineria lo bay pasa den un proceso di reha- 
bilitacion y ta calcula cu e lo ta completamente 
operacional dentro di 18 luna pa dos aña. 

Na momento cu e proceso di rehabilitacion 
keda cla e facilidad lo proceso crudo extra pisa 
procedente di e Faha di Petroleo di Orinoco, 
transformando esaki den un crudo interme- 
dio cu na su turno lo wordo manda pa e red 
di refinacion di CITGO na Merca pa caba di 
wordo procesa. 


Na mes momento Naphtha lo wordo bendi cu 
PDVSA pa usa como diluente di e crudo extra 
pisa. 

“Mas leu di e beneficionan cu e proyecto aki 
lo tin pa CITGO y PDVSA, nos ta convenci cu 
habri e facilidad aki bek lo tin un impacto 
positivo p’e isla di Aruba como un empuhe pa 
desaroyo economico y lo haci e region mas 
fuerte”, asina Martinez a bisa. 

Mas a leu di e impacto di salario- y sueldonan 
di empleo local, Martinez a splica cu e proyecto 
aki lo genera mas procuracion di servicionan y 
material di companianan local y mas turismo. 

“Siguiendo principionan di responsabilidad 
corporativo social hunto nos por crea opor- 
tunidadnan significativo pa comercio den e 
area, Gobierno y entidadnan caritativo y mas 
importante ainda pa nos comunidad”, el a 
conclui bisando. 

MEP: 

Ceremonia di reapertura di 
e refineria ta trece e aire 
di speransa riba nos pais 




DIABIERNA mainta a tuma luga e ceremo- 
nia di reapertura na gate di refineria. Manda- 
tarionan y dirigentenan di e compania a hiba 
palabra y un pa un a enfatisa e importancia di 
e hecho aki. 

Y naturalmente cu e ta un hecho hopi impor- 
tante pasobra ya caba Gobierno di Mike Eman 
a cuminsa cu su desmantelacion, haciendo un 
posibel reapertura imposibel. 

Partido Movimiento Electoral di Pueblo MEP 
semper a kere den e pilar industrial di nos 
refineria y nunca a perde e fe y speransa di su 
reapertura. 

Si no tabata pa MEP ya e refineria a wordo 
desmantela na 1986 pa Henny Eman. 

Y awor atrobe pa Mike Eman. 

Na aña 1985, ora Lago a sera su portanan, 
Betico Croes den feliz memoria a bisa e pal- 
abrana legendario: “Si tin 1% oportunidad pa 
habri e refineria, nos lo lucha te haci e 100%”. 

Y mientras cu otronan a perde speransa y a 
cuminsa cu desmantelacion di e refineria, nos 
di MEP a sigui lucha te convence e ultimo man- 
datario den Gabinete Mike Eman II cu mester 
haci tur esfuerso humanamente posibel pa re 
apertura. 

Y awe nos ta mira cu e 1% a bira 100%. Nos 
nunca a perde speransa y p’esey dia 27 di 
februari 2015 nos a mobilisa nos pueblo den 
un accion relampago y centenares di persona 
a mobilisa mesora pa e gate di e refineria na 
San Nicolas. 

Pabien un biaha mas na cada un di e person- 
anan cu nunca a perde speransa y a keda na 
gate di refineria te marduga pa manda e señal 
pa Valero pa stop e desmantelacion. 

Tambe un pabien y danki un biaha mas na 
e grupo PARA cu ta esunnan cu a trece mas 
speransa den comunidad pa cu reapertura di 
e refineria. 

Finalmente pabien y danki na tur persona 
cu a traha incansablemente pa por a logra e 
reapertura. 

Tin hende cu ainda tin preocupacion pa cu e 
deal di e refineria. Nos tambe tin nos preocu- 
pacionnan. Sinembargo, nos mester ta honesto 
tambe cu si no ta pa e crecemento economico 
cu e refineria lo trece, Gabinete Mike Eman lo 
mester a bin cu medidanan nobo extra contra 
pueblo di Aruba. 

Y awor esey no ta necesario. Den nomber di e 
gran famia di MEP un pabien na henter e pueblo 
di Aruba en general y di San Nicolas en especial. 

MEP 






Segun Minister Dowers y AVP no tin problema di 
criminalidad y ta "hende ta exagera ng Aruba! 


PARLAMENTO a trata 
un ley relaciona cu KIA 
diahuebs ultimo y den e 
reunion aki Minister Ar- 
thur Dowers di Husticia a 
bagatalisa e problema di 
criminalidad na Aruba. 
Segun Minister Dowers 
Aruba no tin un problema 
real cu criminalidad y cu 
e como Minister a traha 
duro pa baha criminali- 
dad. Mas tristo tabata cu e 
Parlamentarionan di AVP 
tabata alaba e Minister y 
chercha di pueblo cu ta 
biba den angustia. 

Pa partido MEP, Parla- 
mentarionan Ady Thijsen, 
Dangui Oduber y Chris 
Romero a trece padilanti 
cu den pueblo ta biba un 
angustia grandisimo. 

Bo no ta sigur mas den bo 
cas. Bo no ta sigur mas 
pafo di bo cas y ni den bo 
auto mas. 

Y no ta hendenan cu ta 
contra e Gobierno aki so 
ta bisa esaki. 

Ta tur hende na Aruba 
ta sinti esey. Unda cu bo 
bay ta di esey hendenan 
ta papia. 

Lamentablemente, Min- 
ister Dowers a demostra 
di no ta realisa con for di 


control criminalidad ta. 
Minister Dowers a dem- 
ostra cu no ta interece e 
insiguridad den nos pais. 
Y mas tristo ta cu segun 
Minister Dowers “hende 
ta exagera”. 

Esaki a causa masha rabia 
y indignacion den comuni- 
dad di scucha un Minister 
expresa su mes di e forma 
asina arogante. Esnan cu 
a sigui e reunion a puntra 
nan mes ta riba ki planeta 
e Minister por ta bibando 
totalmente desconecta cu 
hende y mustrando un 
falta di convivencia cu 
pueblo. 

Esnan cu a sigui e reunion 
a keda especialmente de- 
cepciona den e Parlamen- 
tarionan di AVP cu, en bes 
di ta critico y respresenta 
pueblo cu a pone nan den 
Parlamento, tabata mas 
bien den un sesion di al- 
abansa di nan Minister 
cherchando di e dolor den 
comunidad. Un dia scur pa 
Aruba. 

Cu esaki a keda demostra 
cu ta pueblo mes mester 
mustra su indignacion 
contra e ola di criminali- 
dad. Stop criminalidad 
awor! 



Starting Fnday October 7 till October 9, 2016 or while supplies last. 
Lrmited Offer Check them out now! 

Esnan responsabel 


A FAYA CU PROTOCOL Dl 
HISAMENTO Dl BANDERA 



AYERA mainta, durante e ceremonia di 
hisamento di bandera na ocasion di inaugu- 
racion di Refineria di Aruba y CITGO, por a 
mira e banderanan di Merca como e 
prome banda, banda di esun di 
Aruba, siendo cu ta na Aruba 
nos ta y di acuerdo cu pro- 
tocol di Aruba mester ta 
na prome lugar. Esey 
ta prome eror. 

Di dos eror ta sigui 
despues, ora cu a hisa 
bandera di CITGO, 
sigui p’esun di Venezuela 
pa despues esun di Refineria di Aruba. No 
por!! 

Un bandera di un pais, tin mas peso cu cual- 
kier otro bandera commercial. No por!! 



Gobierno no tin un persona cu sa di protocol 
den servicio? Of e no a wordo consulta p’e 
ceremonia aki? Stop di pone nos cara na 
berguenza!!! 

Andin Bikker (PDR): 

No tin obligashon pa coopera cu reunion yama contra ley 

Presidente di Parlamento mester respeta Reglemento di Ordo 




E Reglamento di Ordo (RvO) di 
Parlamento ta un ley vigente (AB 
1990 no. 20) y ta prescribi cu un 
termino di 4 dia di antemano 
mester wordo respeta pa 
por yama reunion publico, 
cual ta logico. Mester pre- 
para pa un reunion y Par- 
lamentarionan no ta mu- 
cha chikito cu mes- 
ter core bin ora 
juffrouw 


L 


Andin Bikker, di PDR. 

Articulo 23 di RvO ta prescribi: 
“De oproepingsbriefjes worden, 
spoedeisende gevallen uitgezon- 
derd, tenminste 4 x 24 uur voor het 
houden van de vergadering aan de 
leden verstuurd.”. Dus, a menos cu 
ta trata di algo sumamente urgente 
tin pa observa cuatro dia di pre-aviso 
pa yama un reunion. 

Den e caso di e reunion di diahuebs, 
cu a pasa no tabata tra- 
ta di un ley cu tin ur- 
gencia, e ley tin basta 
dia caba ta drumi na 
Parlamento y e tabata 
di bay wordo trata otro 
siman. 

Ta di ripiente a core hale 
diarazon atardi lat pa dia- 
huebs mainta. Un ridicules di 
otro mundo y ta mustra mala fe di 
parti di AVP cu ob- 
viamente ta 
controla e 
Presidente 


di Parlamento cu nan a pone. 
Probablemente a core hal’e pasobra 
Minister di Husticia, mr. drs. Arthur 
Dowers tin miedo di reunion publico 
cu hopi miembro di oposicion pre- 
sente.PDR no ta coopera cu tipo di 
wega infantil asina di parti di AVP, 
vooral no mirando cu e reunion a 
wordo yama contra un ley vigente, 
esta e RvO. Trabou di Parlamentario 
ta ensera mucho mas cu reunion 
publico, vooral si no ta sostene Go- 
bierno, p.e. traha riba amienda of 
propuestanan di ley of bishita vota- 
dornan cu na final di dia t’esnan cu 
ta eligi un Parlamentario. 

Por puntra awe Prome Minister Mike 
Eman esey paso tempo e tabata den 
oposicion casi nunca e tabata bin 
reunion, su track record di ausencia 
grandi ta conoci. 

Pa colmo hasta awor cu e ta Prome 
Minister desde su welga di hamber 
di juli 2014 ta biaha so e ta biaha y ta 
rara bes e sa bin Parlamento, segun 
Andin Bikker di PDR. 


Politiconan Hulandes sorprendi y contento 
cu resultado di eleccion na Corsou 


WILLEMSTAD - Minister Ronald Plas- 
terk di Relacion Interno y Relacion den 
Reino a abstene di duna comentario riba 
resultado di eleccion teni na Corsou. 

E partidonan di coalicion cu ta den Gobi- 
erno Hulandes WD y PvdA ta satisfecho 
cu resultado di eleccion na Corsou y a 
manifestá cu no por forma Gobierno nobo 
cu politiconan corupto manera nan ta 
yama Gerrit Schotte. 

E Parlamentarionan tabata preocupá 
cu Gerrit Schotte lo a cue poder atrobe, 
pasobra el a propagá tur caminda cu e ta 
bay gana eleccion. 

Gerrit Schotte por a participá na eleccion 
apesar cu e tin un condena di tres aña di 
prizon, pasobra su caso ta den apelacion. 
E politiconan Hulandes no ta masha entu- 
siasma cu e partido di Amparo dos Santos 
a saca tres asiento den Parlamento, paso- 
bra nan tin nan obhecionnan contra dje. 


Talbes no directamente contra e per- 
sonalmente pasobra e no tin carchi di 
castigo, pero nan no ta lubidá cu e ta 
ruman di Robby dos Santos, kende sf a 
keda condená. A straña e Hulandesnan 
cu Schotte a pidi pa reconta votonan di 
nobo, pasobra Conseho Supremo Elec- 
toral a duna resultado preliminar y no t’e 
resultadonan oficial. 

En todo caso e Parlamentario Hulandes 
André Bosman (WD) ta asumi cu no ta- 
batin fraude electoral aunke e ta lamentá 
cu Parlamento Hulandes no a manda un 
delegacion di observador.Na Corsou, nan 
a splica caba cu esey no tabata necesario 
pasobra Corsou no ta un pais stranhero 
den Reino y ademas Corsou no a pidi pa 
Hulanda manda observador. 

Ora nan tene eleccion, Corsou no ta pidi 
pa manda observador y nan no ta invitá 
Corsou. 


Banco di Seguro Social Aruba 


* 


ANUNCIO RELACIONACU svb 
CERAMENTO Dl SVb SU CALLCENTER 

Banco di Seguro Social Aruba SVb ta anuncia 
cu en conexion cu actividadnan interno, su 
callcenter pa notifica AO (527-2782) ta cera riba: 

Diasabra 8 oktober 2016 

Notificacion di AO (meld ziek) mediante 
telefon 527-2782 riba e dia aki no ta posibel. 
Si por haci uso di nos formulario pa Notifica 
AO online riba nos website www.svbaruba.org. 

Diadomingo 9 oktober e Callcenter ta habri 
na e orario di weekend (7:00 am - 11:00 am). 

E sistema di Webportaal di SVb no lo ser 
afecta pa e ceramento di e callcenter. 

Nos ta ofrece nos disculpa pa e 
inconveniencia aki. 

ir. Edwin M. Jacobs 
Director 


-( SVb - Seguridad pa Aruba su comunidad J-^ 

Trahando pa recluta mas empleado pa brinda mas sosten 



KIA ta celebra Dia Internacional 
di Cuidado di Preso 


AWE diasabra ta observa Dia di Cuidador di Preso (be- 
waardersdag), cu ta un momento importante pa para 
keto pa refleha rib’e trabou di un trahador di prizon. 
“E ta un trabou importante, no solamente p’e cadena 
hudicial, pero tambe pa comunidad. 

Los cu e ta un trabou hopi importante, e ta un trabou 
cu ta trece riesgo p’e trahadornan, cu ta motibo pa 
elogia nan pasobra e ta un trabou di aprecia”, asina 
Rocco Tjon, Director di Korrectie Instituut Aruba (KIA) 
a duna di conoce. 


Ta bon pa menciona cu actualmente tin un total di 174 
empleado den KIA, aunke cu e plan di formacion nobo 
ta habri espacio pa recluta mas empleado, cu lo duna 
contenido n’e parti di resocialisacion y reintegracion 
di e detenidonan. 

Tambe directiva di KLA ta re-evaluando e opleiding pa 
bira cuidador di preso, p’asina duna nan mas herment 
pa por haci e trabou den un forma mas eficiente. 
Banda di e hermentnan pa traha mas facil, e directiva 


nobo di KIA ta brindando mas sosten den 
forma di brinda curso y otro metodonan, 
ta purba eleva y motiva tur e emplead- 
onan eyden. 


“Mi ta gradici tur esnan trah- 
ando den KIA, pasobra e no 
ta un trabou facil. 

Hopi hende ta kere cu ta 
djis habri porta of sera 
porta, pero esey no t’e 
caso. 


E grupo di persona 
cu ta atende cune no 
ta facil, pa cual ta 
rekeri hopi curashi pa 
eherce e trabou aki”, 
asina Rocco Tjon a 
termina bisando. 


SMOA kier sa, pakico Gobiemo a rechasa candidatura di e Rector nobo pa Colegio Arubano 

Si no haya un contesta sat sfactorio, lo entama un caso hudicial 

Pregunta cu merece un contesta ta: No tin un Arubiano cu por ocupa e funcion ey? 


MESTER cuminsa nego- 
cia di nobo of nos tin cu 
busca un candidato nobo 
pa bira Rector di Colegio 
Arubano? SMOA kier sa 
mas pronto posibel, e ar- 


gumentonan ta pakico 
e candidato cu SMOA a 
presenta, a keda rechasa. 
P’asina por bay den obhec- 
cion contra di Dirigencia 
di Enseñanza y si e moti- 


bonan no ta convicente, 
SMOA lo hiba e caso aki 
Corte, pa haya un vere- 
dicto di Huez. 

“E mester sosode rapido”, 
asina Presidente di Hunta 
di Supervision di SMOA, 
Bart Kool a duna di con- 
oce. SMOA, manera men- 
ciona kier un splicacion 
argumenta, ta pakico DEA 
a rechasa nan proposicion 
di un Rector nobo pa Cole- 
gio Arubano. 

DEA lo a laga sa cu nan kier 
cubri salario pa un Rector 
nobo, cu tin 61 aña y como 
tal DEA no por acepta e 
deal di parti SMOA y pa 
nan subsidia e salario di e 
Rector nobo tambe. 

E unico obheccion cu DEA 
lo por tin, t’e edad di e 
Rector nobo, di 61 aña. 
Di acuerdo cu Bart Kool, 


si esaki ta motibo, anto e 
ta liña recta e maneho di 
Minister di Enseñanza, 
kende si ta kere den pro- 
longacion di contratonan 
di docentenan cu cumpli 
60 aña.Pesey e decision 
di DEA a cay manera un 
sopresa. Sigur si mira cu e 
maneho di e Gobierno aki, 
di kier aumenta e limite di 
edad pa sigui traha. 
Hunta di Supervision di 
SMOA ta spera un invita- 
cion di Minister Michelle 
Hooyboer-Winklaar pa 
sinta na mesa, pa clarifica 
e caso aki, prome cu 6 si- 
man pasa. Mas ainda ta 
interesante pa tur esnan 
envolvi, pa tin claridad. 
Un biaha mas, si e reaccion 
no ta positivo, no ta keda 
otro pa cuminsa un caso 
sumario. 



Maske e no a ser bisa cu 
tanto palabra, e pregunta 
cardinal ta keda: No tin 
Arubiano capacita pa haci 
e trabao di un Rector? 
Pasobra a ser bisa dor 
di propio Bart Kool, cu 
tin basta Arubiano cu a 
solicita, uno di Corsou y 
uno di Hulanda. Esun di 
Hulanda ta mihor cu tur e 
Arubianonan? 

Aruba tin como 30 aña 
di haya su Status Aparte, 
momento a yega pa nos yi- 
unan di tera cuminsa carga 
responsabilidad. 


DRAGON 

CD & ELECTRONICS 


Mainstreet San Nicolas Tei. 584-3999 
open 9.00 * 13.00 and 14.30 • 18.30 


Oragon speaávs. 



SamsungnoteedgB 


Also: Samsung S5 . s5 mini. SamsungS4, Sannsung 4 mirti, S3 mini etc... 
Accessories for all Samsung and Iphone models 

Toshiba Laptop 15.6 11 4Gb 320Gb Hatbdisk. AfL 900.00 
Hp Ink catridges, Universal laptop adapters etc.. 
iTunes gift cards $ 10.00, $ 15.00 and $25,00, 

Google play cards and Playstation Network cards. 

Safes, repair and acoessories forall Samsung nnodels and othercailuJars, 
Unbck, retoad, neset, upgrade, replace lcd, keypad h speaker etc. 

Mientras cu mayoria destinacion 
den Caribe ta conoce caida 

Aruba su grado di 
ocupacion den hotelnan 
ta conoce crecemento 
minimal pa 2016 


AHATA ta proyecta cu 
room nights pa 2016 lo 
termina na 3% adicional, 
esaki kiermen cu grado di 
ocupacion lo ta casi iden- 
tico cu na 2015 kiermen 
78%. 

Mientras cu esun di Caribe 
ta rond 64%. Esaki ta bay 
a costo di Revpar y ADR 
cu lo conoce disminucion 
rond di 3% pa 2016. 

Pa loke t’e 5 lunanan cu a 
pasa, e cantidad di bishi- 
tante cu ta keda den ‘otro 
acomodacionnan’ a cay cu 
42%. 

Ta mira claramente cu 
esaki ta un efecto causa 
p’e mercado Venezolano 
cu a cay. Compara cu e 
cantidad di Venezolano 
cu ta keda na otro acomo- 
dacionnan 
esakia cay 
cu 64%, ki- 
ermen ta 
un impacto 
hopi grandi 
causa p’e 
grupo aki. 


“Manera cu mi a bisa aña 
pasa, di un banda e bishi- 
tantenan Venezolano 
tabata wordo considera 
como un molester, pero di 
otro banda nan tabata un 
‘meevaller’. 

Nan a bin adicional na 
loke nos tabata ricibi y 
tabata sa cu e ta algo 
temporal. AHATA den 
su cifranan ta mustra 
cu e grado di ocupacion 
den hotelnan a crece den 
augustus cu 4.9%. 

Na Corsou hotelnan ta 
core cu grado di ocupa- 
cion rond di 40%, aki na 
Aruba e ta rond di 80%. 
Hotelnan ta practica- 
mente bashi na Corsou, 
hopi hende ta kedando 
den otro acomodacion 
como cu 
esey ta 
e mer- 
c a d o 
cu ta 
domi- 
na ey- 
n a n ”, 





segun Minister Otmar 
Oduber. 

RAPPORT SMITH 
TRAVEL 

‘Pa loke t’e raport cu nos 
ta haya di Smith Travel, 
kende ta raporta di e dife- 
rente hotel y cifranan den 
Caribe. 

Por wak cu di e 9 destina- 
cionnan cu ta raporta, ta 
mira cu 3 di nan so a con- 
oce un grado di ocupacion 
mas halto di cual Aruba ta 
un di nan. 


70% di Caribe a conoce 
disminucion di grado di 
ocupacion. 

ADR/REVPAR 

For di e 9 destinacionnan 
aki, 6 di nan a conoce 
un averahe RevPAR cu a 
disminui, kiermen mas o 
menos 70% tambe a con- 
oce mescos cu Aruba cu 
RevPAR a baha. 

Ta spera cu e RevPAR lo 
ta rond di 2-3% menos 
pa final di aña. Ta mus- 
tra cu apesar di diferente 


fenomeno manera Zika y 
eleccion Mericano, ainda 
ta mira crecemento di e 
mercado aki, algo suma- 
mente positivo pa Aruba. 

Nos turismo ta stabiel y 
ta positivo y ta spera cu 
ta sera e aña cu mesun 
crecemento turistico cu 
tabatin y otro aña conoce 
crecemento den mercado 
turistico, cifra y efectonan 
cu esaki tin riba nos eco- 
nomia, Minister Otmar 
Oduber a finalisa. 


iWltMIS AlUJIt/l 

Het bestuur van de Stichting Katholiek Onderwijs Aruba is per direct op zoek naar een 

SYSTEEM-/NETWERKBEHEERDER M/V 

Werkzaamheden: 

0 Beheren van alle ICT systemen van SKOA; 

Installeren en configureren van PC's, servers en randapparatuur; 

0 Zorgen voor het functioneren van het interne en externe netwerk en het ver- 
richten van alle activiteiten die daaruit voortvloeien ten aanzien van hardware, 
software en administratie; 

0 Zorgen voor het onderhoud van hard- en software; 

0 Beheren van systeemdocumentatie en opstellen van handleidingen en procedures 
met betrekking tot gebruik en onderhoud van hard- en software; 

0 Pro actief signaleren en oplossen van storingen en performance problemen in het 
systeem; 

0 Trainen van medewerkers op juist gebruik van ICT systemen; 

0 Adviseren ten aanzien van ICT investeringen. 

Functie eisen: 

0 Een afgeronde HBO opleiding bij voorkeur informatica of ict-gerelateerd; 

0 Minimaal 3 jaar werkervaring in een soortgelijke functie; 

0 Server virtualisatie Vmware vCenter en ESXI; 

0 Ruime kennis van Microsoft Windows, Windows Server en MySQL; 

0 Gedegen kennis van (draadloze) netwerkinfrastructuren en -management; 

0 Kennis van Juniper en Cisco switches; 

0 Kennis van Juniper SRX; 

0 Kennis van HTML en CSS; 

0 Kennis van linux is een pre. 

Persoonlijkheidseisen: 

0 Goede beheersing van de Papiamentse, Nederlandse en Engelse taal; 

0 Een teamplayer en flexibele instelling; 

0 Beschikken over goede sociale en communicatieve vaardigheden; 

0 Sterk probleemoplossend vermogen; 

0 Zeer gestructureerd; 

0 Enorme drive om nieuwe dingen te leren; 

0 De Nederlandse nationaliteit bezit en ingezetene zijn van Land Aruba; 

0 De Katholieke overtuiging bezit in levensstijl en denkwijze. 

Arbeidsvoorwaarden: 

0 Salaris en secundaire voorwaarden zijn conform de thans geldende bezoldigingsre- 
geling 

0 Opname als deelnemer in het Algemeen Pensioenfonds Aruba 

Sollicitatie met Curriculum Vitae en recente pasfoto kunt u 
voor 19 oktober 2016 richten aan: 

Het bestuur van de Stichting Katholiek Onderwijs Aruba 
Copernicusstraat 11, P.O. Box 1065 

E-mail: info@skoa.aw 

Manda bo e-mail na noticia@awemainta.com 

Ricibi AWEMainta tur dia den bo inbox 


www.awemainta.com 


If: www.facebook.com/awemainta 


583-1400 


583-1444 


Parlamentario Clarisca Velasquez 

MEP ta tras di cortina organisando 
marcha contra criminalidad 


MEP no por ta serio den 
nan afan pa convence 
pueblo cu nan ta preocupa 
cu criminalidad n’e pais 
aki. Despues di e sucedido 
lamentabel na Wayaca ca- 
minda hende a wordo ase- 
sina premeditadamente, 
MEP a core haci peticion 
pa un reunion publico 
cu e unico meta pa haci 
politikeria, segun Clarisca 
Velasquez (AVP). 

MEP kier presenta un 
mocion di desconfiansa 
contra Minister drs. Mr. 
Arthur Dowers keriendo 
cu asina ta elimina crimi- 
nalidad. 


TA BENDE 


Buick Regal 1996 
Afl. 1,750.00 

Mazda 323, 2000 
Afl. 3,550.00 

Yama cell: 593-7118 


Nos tur ta preocupa pa 
loke a sosode y danki Dios 
Polis a soluciona e caso aki 
cu a resulta cu ta un ases- 
inato premedita den seno 
di famia. 

Pero pa MEP esaki ta su 
unico cartucho p’e por 
mobilisa hende riba pia 
malusando e hecho tristo 
aki pa organisa un marcha. 

Ta tur hende su derecho 
p’e por manifesta, pero cu 
politica ta tras di esaki y 
sindicatonan ta laga nan 
wordo usa meramente 
pa metanan politico ta di 
lamenta. 

Y pa colmo mayoria di 
MEP mes a keda sin pre- 
senta n’e reunion publico 
riba criminalidad dia- 
huebs ultimo cu nan mes 
a haci peticion pe. 
Ademas Andin Bikker cu 
tambe ta critica Minister 
Dowers riba asunto di 
husticia y su verlengs- 



special a,.297oo 

19 5943263 /5826732 « RjSS) VI 

hermusriischoolnv.com sividivi i-c o stad 


RIJLES 


noer Lopez-Tromp tambe 
a briya cu nan ausencia 
riba e topico cu nos tur tin 
preocupacion pe. 

Fraccion di AVP manera 
semper presente si a at- 
ende e reunion publico 
riba criminalidad manera 
cu nan ta vocifera nan 
preocupacion riba e topico 
aki, segun Clarisca Vel- 
squez. 

Awor cu ki cara MEP ta bay 
na pueblo pa bisa cu nan ta 
preocupa cu criminalidad 
riba e pais aki despues cu 
nan mes a bay biaha 
y keda sin atende e 
reunion publico cu 
nan mes a pidi 
pa yama. Sin- 
dicatonan no 
mester laga 
nan wordo 
malusa politi- 
camente. 

Ni Comision 
Pro Se- 
guridad 
no taba- 
t a 


presente na Parlamento 
pa sigi e reunion aki. 

E comision aki mester cam- 
bia di nomber pa Comision 
Pro MEP, pasobra nan ta 
papia e mesun idioma di 
e lider di MEP y ta publica 
articulonan den medio- 
nan di comunicacion cu 
cosnan cu no ta cuadra cu 
berdad. 

Nan mester informa mihor 
y no laga e lider di MEP 
scirbi articulo pa nan. Of 
t ’ e lider 


di MEP, Evelyn Wever 
Croes ta scirbi articulo di- 
rectamente for di Orlando 
p’e comision aki. 

Awor cu ki cara MEP ta 
instiga marcha contra 
criminalidad si nan mes 
no tabata presente na re- 
union publico cu a trata e 
preocupacion riba crimi- 
nalidad y a prefera di bay 
biaha. 

Como Parlamentario bo 
por contribui pa preveni 
y combati criminalidad 
atendiendo reunion y 
participa activamente cu 
sugerencianan den mo- 
cionnan y/of trece cam- 
bionan den un ley y 
claro debatiendo cu e 
Minister di Husticia. 
Y mayoria di MEP ni e 
lider tabata presente 
pa duna nan con- 
tribucion, Clarisca 
Velasquez a señala. 

Dangui Oduber (MEP): 

Minister Dowers ta culpa MEP y 
e sistema cu tin aumento di criminalidad! 



“DIAHUEBS ultimo, a tuma lugar un re- 
union den Parlamento pa trata 2 punto di 
agenda cualnan tabata e ley tocante penitenti- 
aire beginselen y e otro punto di agenda tabata 
e aumento di criminalidad ultimo temponan. 


Manera ta custumber caba den Parlamento 
ora yama Ministernan pa bin duna cuenta en 
bes cu ta haya mas informacion ta keda sin 
haya informacion. 

Durante e reunion aki fraccion di MEP a haci 
diferente pregunta al caso na Minister di Hus- 
ticia Dowers cu e speransa cu nos lo haya mas 
claridad con Gobierno y e Minister en cuestion 
ta atendiendo cu e ola di criminalidad”, segun 
Dangui Oduber. 


“Nos a puntra Minister Dowers si e por in- 
forma Parlamento 
cuanto asesina- 
to tin registra 
e ultimo 7 
añanan aki. 

Nos a spe- 
ra di por 
a haya un 
contesta 
rib’e pre- 
gunta aki 
c u a 1 


nos no a haya. E siguiente pregunta cu nos 
a haci Minister Dowers ta si e por informa 
Parlamento cuanto arma di candela a wordo 
confisca e ultimo 7 añanan aki. 

Nos a puntra Minister ki accion e Minister lo 
bay tuma pa frena e cantidad alarmanete di 
atraco cu tin na e momentonan aki. 

Nos a puntra Minister dicon e situacion a sali 
for di man manera cu e ta na e momentonan 
aki”, Dangui Oduber a splica. 

“Lamentablemente, nos no a haya contesta 
riba NINGUN di nos preguntanan y mas bien 
Minister a bay den defense y schuif su respon- 
sabilidad di scochi di pueblo y den scochi di 
otro coleganan. 

Segun Minister Dowers e problema di crimi- 
nalidad ta partido MEP a causa y tur e ho- 
bennan cu ta cometiendo atraco a nace den 
gobernacion di MEP. 

Mas aleu e Minister a sigui bisa cu no ta su 
culpa cu tin asina tanto ladronicia y atraco 
sino ta culpa di nos sistema cu a faya, ta culpa 
di mayornan cu no por educa nan yiunan. Ora 
un Minister bisa esaki nos mester puntra nos 
mes kende ta den Gobierno e ultimo 
7 añanan aki?”, Dangui Oduber a 
agrega den su declaracion. 

“Si e sistema a faya ta kende 
ta responsabel pa coregi e 
sistema cu segun Minister 
Dowers a faya. Ironia ta 
cu tempo Dowers tabata 
den oposicion ta e ex 
Minister di Husticia y e 


Gobierno anterior tabata culpabel y responsa- 
bel di tur cos.Awe cu e ta Minister e ta culpa tur 
hende, e ta culpa MEP, e ta culpa mayornan, 
e ta culpa sociedad, e ta culpa e sistema sin cu 
mes ta asumi su respnsabilidad. 

E ta esun cu ta politicamente responsabel pa 
e caos cu a wordo crea”, Dangui Oduber a 
comenta. 

“Na e momentonan akin a anja 2016 tin 53 
atraco registra cualnan ta atraconan cu a 
wordo cometi cu arma di candela. 

Ta un situaccion hopi, pero hopi preocupante 
cu tin na e momentonan aki. 

Tin un comision di siguridad cu ta organisando 
un marcha y nos sigur ta sostene e marcha aki 
y ta haci un yamada na henter e comunidad 
di Aruba pa hunto pa ban pone un paro na e 
ola di criminalidad y ban exigi Gobierno tuma 
accion pa nos por biba den trankilidad. 

E marcha lo ta dia 13 di october y nos ta spera 
cu por conta cu tur esnan cu ta preocupa cu e 
insiguridad cu tin na Aruba. Ban nos tur hunto, 
demostra union pa un causa husto, nos SIG- 
URIDAD!”, Dangui Oduber a termina bisando. 


Banco di Seguro Social Aruba a 

CAMBIONAN DEN LEY Dl J b 

SEGURO Dl MALESAYACCIDENT 

Banco di Seguro Social, SVb, ta pidi atencion di 
su clientenan pa e siguiente dos articulonan di ley. 

Articulo 11, inciso 1 di e Landsverordening 
Ziekteverzekering ta prescribi: 

1. De termijnen van het ziekengeld, welke niet 
zijn ingevorderd binnen twee jaar na de eerste 
dag waarop zij konden worden ingevorderd, 
worden niet meer uitbetaald. 

Articulo 11, inciso 2 di e Landsverordening 
Ongevallenverzekering ta prescribi: 

2. Determijnenvandeuitkeringeningeld,dieniet 
zijn ingevorderd binnen twee jaar na de eerste 
dag waarop zij konden worden ingevorderd, 
worden niet meer uitbetaald. 

Peticion pa pago di ‘uitkeringen’ menciona den 
e dos articulonan aki por tuma lugar mediante 
un carta dirigi na director di SVb of mediante e 
formulario “Peticion Pago di Ziekengeld (ZUK)”, 
riba www.svbaruba.org. 

Nos ta pidi nos clientenan pa tuma bon nota di e 
anuncio aki. 

^ —( SVb - Seguridad pa Aruba su comunidad 

Presidente di Parlamento: 

Den Parlamento SEGURIDAD di nos pais 
y CRIMINALIDAD a ricibi amplio atencion 




f DIASABRA DIA 8 Dl OCTOBER 2016 


1 /1.. EVEN THOUGH-BRIAN JAMES 
2/4.. MAS MACARENA — GENTE DE l_A ZONA 
3/8.. BASILA — HILDWARDS DUSHI BAND=MAN JOE 
4/ 7.. MUCHACHITA LINDA -TSUNAMI 
5/9.. IWANTYOU - BEARSON CALL 
6/10.. BOBO —JBALVIN 
7/11.. ILL BETHAT FRIEND - JODIE ABACUS 
8/12.. HOUSE WORK — JAX JONES - MIKE DUNN 
9/6 CAREY ME — KYGO - JULIA MICHEALS 
10/5.. BAN CONVERSA - LANDHA HENRIQUEZ 
11/3..KISSTHESKY —JASON DERULLO 
12/17.. WHATWOULD YOU DO — CHRIS BROW 
\13/18.. ANYWHERE — PASSENGER 
14/2.. THAT LOVE — SHAGGY 
' 15/13.. SIN TIN — JUAN PIERO 
16/—HEREIAM —TOM ODELL 
17/16..THE SHOW MUST GO ON — CELINE DION 
18/—MERCY — SHAWN MENDEZ 
19/—Ml GRAN AMIGO - LANDHA HENRIQUEZ 
20/—COMOTU NO HAY-LENNYTAVAREZ 


MERVIN Wyatt-Ras ta trece padilanti cu den reunion 
publico a atende cu seguridad y criminalidad den nos 
pais.Ademas a base di peticion di Minister cu ya caba lo 
a bin Parlamento otro siman a agrega tratamento di e 
ley cu ta encera principionan penitenciario. 

Un cantidad di 9 miembro di Parlamento a hiba palabra 
y a haci hopi pregunta. 

A reuni di 10:30 di mainta te 5:47 atardi. 

Presidente di Parlamento a yama e reunion aki p’asina 
atende cu criminalidad na Aruba. Dia 14 di september 
a base di peticion di lidernan di fraccion di MEP, PDR 
y Parlamentario independente a pidi reunion publico. 
Fraccion di AVP a pidi un bijeenkomst e mesun mainta. 
Considerando e asesinato e dia anterior y investigacion 
di Polis, Wyatt-Ras a dicidi di yama un bijeenkomst e 
mainta ey mes pa ricibi informacion di diferente instan- 
cia y pa expresa preocupacionnan di Parlamentarionan. 

E siman aki a yama e Minister pa por atende cu e reunion 
publico pidi Dorothy di tres lider di fraccion. Minister 
tabata presente hunto cu diferente hefe di departamento 
y conseheronan. 

Minister a presenta un nota di cambio den cual ta intro- 
duci den Codigo penal cu castigo di bida largo of castigo 
temporal di Maximo 30 aña of Boet pa e persona cu a 
comete crimen fatal contra un ambtenaar den funcion. 

Dos mocion presenta dor di fraccion di AVP a keda 
aproba unanimante igual cu e ley di principionan peni- 
tenciario. 

Wyatt-Ras ta satisfecho cu e nivel di e reunion unda cu 
tabatin preguntanan al caso y contestanan tambe tabata 
al caso. A pone pues prioridad pa atende cu seguridad di 
nos pais y pa combati criminalidad y a haya impresion 
cu instancianan concerni ta haciendo nan trabou. 

Evelyn Wever-Croes 

Pabien Aruba cu reapertura di refineria 


PARTIDO Movimiento 
Electoral di Pueblo, MEP 
ta felicita pueblo di Aruba 
cu re-apertura di e re- 
fineria. MEP semper a 
kere den e pilar industrial 
di nos refineria y nunca a 
perde e fe y speransa di su 
re-apertura. 

Pesey e biahanan cu e re- 
fineria a sera su porta, na 
1985 yna 2012, integran- 
tenan di MEP a haci tur 
esfuerso pa su re-apertura, 
e tempo aya den Gobierno 
y awor den oposicion. 

Si no tabata pa MEP ya e 
refineria a wordo desman- 
tela na 1986 pa Henny 
Eman. Y awor 
atrobe pa 
Mike Eman, 


pasobra AVP a cuminsa 
desmantela e refineria 
caba, segun Evelyn Wev- 
er-Croes. 

Na aña 1985 ora Lago a 
sera su portanan, Betico 
Croes den felis memoria 
a compromete cu si tin 
1% oportunidad pa habri 
e refineria, nos lo lucha 
te haci’e 100%. Esaki a 
logra tambe na aña 1990 
bou liderasgo di sr. Nelson 
Oduber. 

Ora e refineria a bolbe 
sera su porta na 2012, 
nos di MEP a ripiti e me- 
sun palabranan y nos a 
compromete pa haci e 1% 
bira 100%. Y mientras 
cu otronan a perde 
speransa y a 
cuminsa cu 


desmantelacion di e re- 
fineria, nos di MEP a sigi 
lucha te convence e ultimo 
mandatario den Gabinete 
Mike Eman II cu mester 
haci tur esfuerso huma- 
namente posibel pa re- 
apertura. 

Y awe e 1% a bira 100%. 
Nos nunca a perde spe- 
randa y pesey dia 27 feb- 
ruari 2015 nos a mobilisa 
nos pueblo den un accion 
relampago y centenares di 
persona a mobilisa mesora 
p’e gate di e refineria na 
San Nicolas. 


Pabien na cada un di e per- 
sonanan cu nunca a perde 
speransa y a keda na gate 
di refineria te madruga pa 
manda e señal pa Valero 
pa stop e desmantelacion. 
Tambe un pabien y danki 
na grupo PARA cu t’esnan 
cu a trece mas speransa 
den comunidad pa cu re- 
apertura di e refineria. 
Finalmente pabien y danki 
na tur persona cu a traha 
incansablemente pa por 
a logra e re-apertura, en- 
tre nan Minister Mike de 


Meza y sr. Alvin Koolman. 
Tin hende cu ainda tin nan 
duda den e refineria. Nos 
tambe tin nos preocupa- 
cionnan. Sinembargo nos 
mester ta honesto tambe 
cu si no ta p’e crecemento 
economico cu e refineria 
lo trece, Gabinete Mike 
Eman lo mester a bin cu 
medidanan nobo contra 
pueblo di Aruba. 

Den nomber di e gran 
famia di MEP un pabien na 
henter e pueblo di Aruba, 
Evelyn Wever Croes a fi- 
nalisa su mensahe. 




Oportunidad 
pa haya trabou 


Tin mester pa drenta servicio di inmediato 
un hoben, pa traha full time. 

Exigencianan: 1. Di por traha independiente 

2. Traha oranan flexible 

3. Mester tin transporte propio 

4. Mester por cubri tur conferencia 
di prensa y redacta nan 

5. Na mes momento e por haci 
trabao di fotografo 

6. Tin conocemento di idioma 




Si bo ta interesa e-mait bo informacionnan na 

Redaccion@dennoticia. com 

Nos lo tuma contacto cu bo persona. 

Prome Minister Mike Eman 


"Nos lo percura p'e beachnan ta 
operacional mas liher posibel" 


PROME Minister Mike Eman hunto cu su 
colega di Infrastructura Benny Sevinger tabata 
pendiente for di prome momento cu a anuncia 
formacion di un mal tempo cu lo por pasa hopi 
cerca di Aruba. 

Nan a atende reunion cu diferente instancia 
envolvi den sector di calamidad, pero tambe 
a bishita areanan cu normalmente ta wordo 
afecta pa yobida pisa, pa mira si Aruba ta 
prepara pa deal cu un mal tempo. 

Despues di e mal tempo a bolbe subi caya pa 
mira cual ta e dañonan cu a sufri y analisa 
posibel medidanan cu mester wordo tuma. 
Despues di pasada di horcan Matthew, Aruba 
a wordo afecta pa algun dia p’e “swelling” di 
lama cu a suta e beachnan di Aruba. 

Prome Minister Eman den e recorido na tres 
area cu a wordo basta afecta, a keda sorprendi 


cu despues di a surpasa horcan Matthew a 
mira un impacto mas grandi cu e “swelling” 
cu a surgi despues. 

“Lama a lanta cu un forsa feroz, cu olanan 
basta grandi cu a causa hopi daño n’e costa 
di Aruba, cuminsando for di Divi Tamarijn 
yegando te Arashi,” Eman a bisa na final di 
e recorrido. 

Y a agrega cu asina cu e sistema a calma, 
Departamento di DOW a cuminsa inmediata- 
mente haci limpiesa di e beachnan. 

Cu e bishita den e siman aki, e mandatario a 
bisa, a keda constata cu e trabou pa reconstrui 
e beachnan a bira hopi mas grandi. 

“Pero nos ta prepara p’esey. Nos recorido ta- 
bata pa haci un evaluacion di tur loke mester 
tuma lugar asina cu e lama baha.” 

Loke Prome Minister Eman a 
bisa tambe ta 
cu dilanti 
•V D i v i 



Tamarijn ta bay construi un muraya pa pro- 
tega e hotel y e beach contra olanan halto y 
aumento di nivel di lama. 

“E ta un hotel bastante vulnerabel pa ora cu 
lama lanta, pesey mester di un proteccion mas 
structural. 

Nos a combersa esaki cu sr. Alex Niewmeyer 
tambe.” 

Pa loke t’e otro hotelnan, lo traha di serca cu 
nan tur, pero den mayoria caso naturalesa 
mes lo percura cu e beachnan ta bay den nan 
estado original. 

Den caso cu ta necesario, Gobierno lo yuda 
cu santo blanco pa pone e beachnan mas liher 
posibel operacional atrobe. 

Prome Minister Eman na Tamarijn a papia 
cu algun empleado y a mira cuanto daño por 
ehempel un di e restaurantnan a sufri, unda 
cu un parti di dje a cay den lama. 

“Esey ta trece preocupacion serca empleado y 
doñonan. Pero tabata interesante pa mira cu 
e turistanan kedando den e hotel a demostra 
hopi comprension. 

Esey ta reduci nos preocupacion pasobra nan 
ta compronde cu esaki ta un acto di natu- 
ralesa, ademas cu hopi di nan ta bishi- 
tando Aruba pa hopi aña caba. Nan 
tin recuerdonan bunita di tur nan 
vacacionnan na Aruba,” Eman a 
expresa. 


m ' 

Ing. Marlon Croes di DOW 

TANTO Ministernan 
como Departamentonan di 
Gobierno concerni tabata 
hopi pendiente na mo- 
mento cu horcan Matthew 
a pasa cerca di Aruba, pero 
tambe e dianan despues 
ora cu a experencia lama 
hopi bruto. 

Prome Minister Mike 
Eman, hunto cu Minister 
di Infrastructura Benny 
Sevinger y Director di 
DOW ing. Marlon Croes, 
a bishita e hotel y beach- 
nan cu a wordo afecta den 
e ‘aftermath” di Matthew 
cu a pasa panort di Aruba. 

Ing. Croes a splica cu Aru- 
ba a sali practicamente 
ileso di e mal tempo y e 
daño cu a mira tabata n’e 
beachnan, principalmente 
for di e area di Bushiri te cu 
Manchebo. 

N’e sitionan aki e beachnan 
a bay por completo. Por a 
constata tambe cu entre 
Divi Tamarijn y Tamarijn 
mientrastanto cu e santo 
a cuminsa wordo manda 
bek, pero tin areanan cu 


tin baranca y falta hopi 
santo. Esaki ta parti di loke 
naturalesa a causa. 

Di otro banda, Director di 
DOW a splica cu funcio- 
narionan di su departa- 
mento a bin ta haciendo 
hopi trabou di limpiesa n’e 
beachnan for di diabierna 
te cu dialuna. 

E pronosticonan tabata cu 
pa diarazon atardi ultimo, 
Aruba lo no sinti e efecto 
mas di e “swelling”. 

N’e caretera di Malmok 
pa Arashi tambe DOW 
tabatin basta trabou di 
limpiesa pa haci, ya cu cu 
hopi piedra, yerba y strea 
di lama a wordo tira te riba 
e caminda. 

E ciclonnan cu Aruba a 
yega di pasa aden a dem- 
ostra cu despues di cada 
mal tempo cu pasa, natu- 
ralesa mes ta restaura su 
mes. 

Pues no tin daño irepa- 
rabel haci, pero Aruba ta 
depende di e pilar turistico 
pa cual mester percura p’e 


beachnan ta operacional 
mas liher posibel. 
Naturalesa ta tuma nor- 


malmente 2 siman pa res- 
taura e areanan cu a sufri 
daño, pero DOW a saca un 


man pa yuda naturalesa, 
haciendo un gran parti di 
limpiesa. 



Convocatorio di miembronan di 
Fundacionan den Cooperacion 
(FUNDECO) 

Pa un reunion di suma importancia 

Fecha: 19 di october 
Ora: 6:00 or di atardi 

Lugar: sala grandi di actividat di fundacion Saba, 
Caya Ingeniero Roland Lacle 4. 


E topiconan di e reunion aki ta: 

1. Posicion di FUNDECO pa cu e incertidumbre 
grandi encuanto ‘Subsiedieregeling’ 

2. Accionan cu lo mester wordo tuma a corto plazo 

Considera e invitacion aki uno personal 
pa tur miembro di directiva di 
organisacionan social cual ta forma FUNDECO. 

Servicio pa 
Comunidad 


feAV-Mainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Central N.V. 

Pariba di Brug: 

Seroe Preto N.V. 


Dokter na Warda 


Pabou di Brug: 

Huisartsenpost Hospital 

Pariba di Brug: 

Centro Medico San Nicolas 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 

Oranjestad, Aruba 

Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 

Victor “Toko” Winklaar 
Victor R. Winklaar 


Dialogonan exitoso dunando resultado den turismo crucero 

Pullmantur ta familiarisando cu nos 
isla pa nan temporada di verano 2017 


DIARAZON ultimo, abordo di e crucero Monarch, a 
yega Aruba casi 250 top operador, agentenan di biahe 
y miembronan di prensa di Latino America p’asina por 
familiarisa cu Aruba. 

Durante reciente lunanan Aruba Tourism Author- 
ity (A.T.A.), Ministerio di Turismo di Aruba y Aruba 
Ports Authority a dialoga cu operadornan di Cru- 
cero Pullmantur tocante posibilidadnan di negoshi 
pa 2017/2018. 

Combersacionnan aki exitosamente a resulta den ne- 
gociacionan fructifero no solamente pa Aruba, sino 
tambe pa turismo crucero di Caribe. 

E dialogonan exitoso aki a duna resultadonan posi- 
tivo. Despues di a dicidi di a cancela destinacionnan 
den area di Caribe previamente durante luna di juni 
recien, Pullmantur a anuncia cu nan ta bolbe Caribe 
den verano di 2017 y na unda e top ehecutivonan di 
Pullman Tours recientemente bishita Aruba y reuni 
cu Aruba Tourism Authority. 



forma vigoroso y awe ta duna resultadonan positivo. 
A logra recaptura e negoshi di Pullmantur cu lo contri- 
bui na stabilidad y crecemento di trafico crucero pa nos 
isla y demas destinonan di Caribe pa locual ta 2017. 
Nos ta hopi orguyoso, como destinacion turistico, di 
por ta un di e catalisador di e logro inmenso aki pa 
nos region,” Ronella Tjin Asjoe-Croes, CEO di Aruba 
Tourism Authority ta relata. 


Den verano di 2017 Pullmantur lo reanuda operacion 
crucero den Caribe, cu un aumento di ‘Port Calls’ sig- 
nificante, cu hasta posibilidad di aumenta estadianan 
riba tera firme. 

Pa ATA esaki ta un exito rotundo pa isla di Aruba cu 
lo conoce 25 ‘calls’ di e barco Zenith (un equivalente 
di 35,280 pasahero). 

Esaki nifica cu di e 250 ‘calls’ proyecta pa 2017, awor 
lo aumenta cu 275 ‘calls’ danki na Pullmantur su barco 
Zenith. 

Proyeccion Pasahero Crusero Aruba 



654,570 


640,793 


672,938 


2015 2016 2017 

Proyeccion Inicial ■ Proyeccion Nobo Actual 


“Hopi di e retonan cu turismo den Caribe y subse- 
cuentemente turismo crucero ta enfrentando, ta fuera 
di nos control. 

No obstante di esaki, ATA a bin ta prepara strategianan 
di contingencia y a activa plannan y inversion adicional 
p’asina contra-aresta varios di e efectonan aki. 

For di final di mei combersacionnan a cuminsa cu 
partnernan den industria crucero den Caribe den 


Asina mes Aruba su turismo crucero a conoce un crece- 
mento di 15.7% den e prome 8 lunanan di 2016, un 
otro muestra cu Aruba su strategia di diversificacion 
ta haci nos destino uno mas adaptabel na cualkier 
cambio mundial of local. 

Durante nan bishita na Aruba, sr. Richard J. Vogel 
CEO nobo di Pullmantur y Vice Presidente Comercial 
di Pullmantur Jose Blanco a ricibi, e.o., un tour di nos 
isla p’asina por familiarisa cu Aruba su oferta turisitico. 
Ehecutivonan di Pullmantur keda impresiona cu e em- 
beyecimento di nos haf y centro di Oranjestad. 
E dominio di e idioma Spaño y e amabilidad di 
nos hendenan, ta haci cu Aruba ta destaca y ta 
800,000 atractivo p’e mercado Ibero-Europeo y Latino 

Americano, mercadonan clave pa Pullmantur. 

600,000 ’ r 

500,000 

400,000 Combinando esaki cu e startegia diversifica 
300,000 di ATA pa Latino Amercia, esaki aumenta e 
200,000 potenticial y confiansa di dicho operador pa 
sigui enfoca riba Aruba como destinacion 
cardinal den Caribe. 

Aruba Tourism Authority continuamente ta 
analisa mercadonan turistico actual, pero 
tambe ta sigui explora mercadonan nobo. 
Aruba su economia ta depende di turismo y retonan 
externo por tin consecuencianan menos faborabel pa 
nos turismo. 

No obstante retonan cu mercadonan principal pa 
Aruba su turismo, por ehempel Venezuela, Canada 
y Brazil, por conclui cu nos destinacion ta experen- 
ciando un turismo stabil danki na strategianan agil y 
diversifica. 

Tiger Taekwondo Club a sali pa Orlando 

lln total di 9 hoben den diferente 
categoria lo competi den Orlando Open 




DIABIERNA a sali pa Orlando via Miami Tiger Tae- 
kwondo Club bou dirigencia di Coach Teo y demas 
coleganan. Un total di 9 atleta hopi bon prepara lo 
competi den e evento masha popular, esta Orlando 
Open. 

Tiger Taekwondo ta hibando atletanan Infantil, 
Cadette, Junior y Adulto pues di mucha te na grandi 
pa competi den diferente categoria. 

Aruba por a mira Teo y miembronan di Tiger Tae- 
kwondo Club pa lunas nan largo para na diferente 
crusada di caminda e. o. na Noord p’asina nan mes 
recauda suficiente fondo pa por a cubri tur nan gas- 
tonan envolvi. 


Lamentablemente, for di instancianan concerni cu 
ta aporta na deporte no a ricibi ningun contribucion. 
Teo a comenta cu pa casi 2 dia e no por a drumi pa 
por a sigui e situacion di e horcan cual casi a kibra 
soño di tur e muchanan, pero nan ta contento cu 
e tempo a coopera suficiente pa por a logra biaha 
diabierna y lo t’ey na tempo pa e evento. 

Teo hunto coaching staff y mayornan ta gradici 
henter e comunidad di Aruba cu a yuda cubri 100% 
tur gasto. Tambe kier gradici nan sponsornan di 
henter aña. 

Exito na tur nos atletanan hoben di Aruba. Riba 
potret por aprecia muchanan contento momento a 
aterisa na Miami en espera pa continua pa Orlando. 










































18 


AWEMainta Diasabra, 8 October 2016 


"Like" e fan page di Arubaanse Voetbal Bond pa tur informacion 

Campeonato di futbol Division Honor ta cuminsa diabierna awor 

Cu wega entre RCA y S.V. Dakota 


DIABIERNA 7 di october ta inicia oficialmente cu e prome wega di e 
campeonato di futbol Division Honor 2016-2017 den Stadion Guillermo 
Prospero Trinidad na Dakota. 

Pa e wega aki e expectativanan ta halto, manera ta conoci, e wega lo 
ta entre RCA y SV Dakota, cu ta e revancha di aña pasa. 

Presidente di Arubaanse Voetbal Bond (AVB) a expresa. 

“Tur hende ta ansioso pa e weganan cuminsa”. E aña aki ta dedica e 
campeonato 16/17 na 4 baluarte den futbol. Lo dedica e campeonato 
na Frans Dijkhoff, un ex referee y cu a traha hopi aña den directiva di 
AVB. Tambe lo dedica e campeonato na Beto Peña, un persona di 
edad cu a hunga futbol pa hopi aña. 

Banda di esaki ta dedik’e na Theo Ruiz di Bubali, kende tambe tin 
un trayectorio largo den mundo di futbol y e di 4 persona ta Cadochi 
Kock, un persona conoci no solamente riba tereno di futbol pero tam- 
be den naracion di weganan. Ta trata di cuater persona cu mester 
duna realce awor cu nan t’ey ainda”, asina Richard Dijkhoff a bisa. 

Ya caba a cuminsa cu e promocion pa e campeonato aki y benta di 
carchi ta bayendo bon pa e prome wega entre RCA y na Dakota. 
Banda di esaki tin tur informacion riba red social. 

AVB a habri awor su mesun fan page: Arubaanse Voetbal Bond 
unda por haya tur tipo di informacion cu ta regarda tur wega di tur 
division. 


E aña aki a opta pa cuminsa tempran y no warda te na ultimo. Ta purba 
di tur forma pa yega cerca e fanaticada, haci e weganan mas intere- 
sante y bin cu incentivonan pa publico prome, durante y despues di e 
weganan pa por tene e campeonato bibo, e fanaticonan interesa. 
“Banda cu bo ta mira un bon wega di futbol, lo bo por gana diferente 
premio disponibel durante e campeonato”, asina e presidente di AVB 
a termina bisando. 




Diasabra y diadomingo 


Invitacion 
pa presencia 
weganan di 
Softball Little League 


DIASABRA y diadomingo riba tereno di Pos Chikito lo 
tuma luga weganan di Softball Little League. E ekipo di 
Souax Softball Team lo ta na Aruba cu su hungadornan 
di Little League. 

Lo bin 30 mucha den division di minor, major y senior. 

Nan lo hungadornan minor y major combina contra e 
ekipo di Pink Sox di Aruba. 

E prome wega lo ta diasabra pa 12 or di Merdia. Majors lo 
hunga un “double header”. 

Despues lo hunga e ekiponan di senior. Aruba contra Souax. 
Diadomingo lo hunga mescos. Dos “double header” rib’e 
mesun tereno. 

Directiva di Little League Softball Aruba ta pidi 
pueblo deportivo pa bin apoya nos muchanan. 

Now ta topa na veld di Pos Chikito e fin di siman 
aki. 

Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


www.awemainta.com m www.facebook.com/awemainta 583-1400 ^ 583-1444 




Riba 22 di october proximo 

Quota Internal ional of Aruba ta presenta 
su di 28 seminario cu oradornan special 



DIASABRA 22 di october proximo, Quota International of Aruba 
lo tene su di 28 seminario anual na Hilton Aruba Caribbean Hotel. E 
evento aki lo cuminsa di 9:00am y termina pa 2:00pm. 

Baruti Kafele lo ta e orador principal durante e seminario cu e tema di 
“Dare to be Great: A Better You Through Knowledge and Education”. 
Ademas, lo presenta e conocido orador Reyna Joe cu su tema di “Your 
Image is Your Future”. 

Sr. Kafele a wordo solicita como orador pa e topico di “attitude trans- 
formation” y ta e autoridad principal den provee klasnan efectivo y 


strategianan di liderasgo escolar pa loke ta trata e “gap” entre studian- 
tenan cu tin boluntad pa logra excelencia y esnan cu no tin e. 

Reyna Joe ta un experto den comunicacion y ta specialisa den crea 
conscientisacion y mehoracion di imagen entre profesionalnan. 

E seminario ta inclui un “coffee break y un “lunch box”. Ticketnan ta 
85 florin pa persona pa tur miembro di Quota International of Aruba, 
Jardin Caribe y Mrs. Minute. 

Pa mas informacion of ticket, por yama libremente na number di tele- 
fon 5934284. 

Café The Plaza a celebra 25 aña di existencia 



DEN presencia di invitadonan, Café The Plaza, or- 
guyosamente situa den Renaissance Marketplace, a 
celebra nan 25 aña di existencia. Ta trata aki di un di 
e huurdonan di mas aña den e mall y un di esunnan cu 
a base regular tin eventonan, ta percura pa entreteni- 
mento y specialmente hopi ambiente. 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 


publiek 

Ned. Antil. Gulden ANG 

98.00 

100.00 

biljetten 

100.20 



BANCO Dl CARIBE 


OFFICIELE KOERSENTEN OPZICHTE VAN DE ARUBAANSE FLORIN 

GELDIG OP 7 Oct, 2016 EN TOT NADER ORDER 


Per ANG 100 

Amerikaanse dollar USD 


Canadese dollar 

Zwitserse frank 
(per 100) 

Pond sterling 

Japanse yen 
(per 10.000) 

EURO 
(per 100) 

Deense kroon 
(per 100) 

Noorse kroon 
(per 100) 

Zweedse kroon 
(per 100) 


CAD 

CHF 

GBP 

JPY 

EUR 

DKK 

NOK 

SEK 


chq./overboeking 


1.77 

1.32 

181.05 

2.13 

170.32 

196.61 

25.68 

21.03 

19.58 


1.78 

1.34 

181.77 

2.18 

171.87 

198.41 

26.40 

21.75 

20.30 


100.00 

1.80 

1.36 

182.57 

2.24 

173.60 

200.40 

27.20 

22.55 

21.10 


E storia di Café The Plaza a inicia hasta prome cu e mall 
a pertenece na Renaissance Marketplace, for di tempo 
di Harbour Town. 

Di e tempo ey, e mesun concepto di e restaurant Hulan- 
des, esta balor pa locual bo ta paga p’e, tremendo menu 
cu opcionnan di cuminda den un atmosfera relahante 
y yamativo, a haci’e popular y te awe ainda ta percura 
pa yena e luga tur dia. 

Den e 25 añanan di Café The Plaza a organisa evento 
di “paalzitten” na 19 ocasion, comemento di haring y 
torneo di tennis. 

Durante e ultimo añanan, e restaurant a crece enorme- 
mente den popularidad dor di eventonan inovativo 
y yamativo cu ta organisa semanalmente, sin lubida 
eventonan di futbol rond di campeonato mundial of 
campeonato Europeo, ora ta comberti henter e area 
den color oraño. 

Directiva di Renaissance Resort, Casino & Mall, Brou- 
werij Nacional Balashi, Tropical Bottling Company y 
MetaCorp a uni pa hunto felicita nan “vendor” den e 
mall asina popular bou di nos localnan y turistanan. 
Pabien Café the Plaza! 

E siman aki 


Bus di Salud tin su "Siman di Salud" na Calloway Corporation 



E siman aki Calloway Corporation a tene nan ‘Siman di Salud’ pa tur 
empleado. 

E compania tin 70 trahado den servicio y pa promove un estilo di bida 
saludabel, gerencia a organisa diferente actividad durante henter si- 
man. Un di e actividadnan aki tabata e bishita di Bus di Salud di IBiSA. 

Riba diahuebs Bus di Salud tabata na Calloway Corporation pa duna 

su servicio na tur empleado, cu a acudi pa haci 



nan chekeo di colesterol, sucu, presion y peso. 

Sra. Greta Koolman di Calloway Corporation a indica cu e compania 
ta duna desayuno y tambe cuminda di merdia segun e warda di cada 
trahado. 

Cada persona tin nan propio opcion pa scoge nan cuminda cu ta estilo 
‘buffet’, entre cual tin e ‘salad bar’ y ‘broodje gezond’, pero tambe tin 
otro cumindanan. 

E compania cu tin e salud di su empleadonan na pecho a organisa e ‘Si- 
man di Salud’, cu e meta principal pa conscientisa tur empleado 
rib’e importancia di e cuido di nan salud y pa siña nan 
come mas saludabel. 

Cu e servicio di Bus di Salud esaki ta un comienso y 
motivacion pa e empleadonan sigui cu tur conseho 
pa hiba un bida mas saludabel y activo, incluyendo 
tambe e parti di movecion. 

Pa e Bus di Salud di IBiSA, esaki ta e prome di 3 
bishita planea pa haci na Callo- 
way Corporation den 2016. 
E compania ta contento 
cu e participacion di tur 
empleado na e ‘Siman 
di Salud’ y nan ta spera 
cu den futuro por sigui 
duna e contribucion aki 
na bienestar di tur em- 
pleadonan. 

James Ocalia a presenta su buki cu receta 





E siman aki, un hoben, kende ta gusta cushina, a dicidi di scribi un buki 
cu un cantidad di receta di cuminda Arubiano y Curazaleño, p’esakinan 
no bay perdi. Y como tal kier a dedica esaki na su abuela, pero tambe n’e 
futuro generacion, pa nan keda corda e cumindanan cu nos grandinan 
tabata sa di cushina pa nos. 


Ta trata aki di James Ocalia, kende den compania di algun hoben, su 
propio yiunan a cushina un receta for di su buki. Masha masha pabien 
James, sigur e lo ta un joya di buki cu tur hende lo kier tin den nan cas. 

E buki aki ta obtenibel den tur liberia na 
Aruba. 

E oportunidad unico pa hobennan local 


entre 1 4 pa 25 aña 


Glass workshop na San Nicolas y Noord 




gruponan chikito pa duna atencion individual pa cada participante. 
Despues di 6 siman, ta cuminsa cu un grupo nobo. Pues si bo no ta 
parti di dj’e, pronto bo tin e oportunidad. 



DEN luna di october, Terrafuse ta cuminsa cu un proyecto nobo den 
traha “glass bead” pa hobennan local entre edadnan 
di 14pa25. 

E proyecto ta sosteni pa UNOCA y 
ta consisti di 6 les pa 30 florin, pues 
5 florin pa cada workshop. Normal- 
mente e workshopnan ta costa entre 75 
pa 150 florin. 


E workshop na San Nicolas lo wordo duna na Scol di Arte tur diahuebs 
entre 3:30pm pa 6:30pm bou direccion di Abigail Peterson. Pa esnan 
cu ta desea di participa na San Nicolas por inscribi na Scol di Arte y e 
prome grupo lo cuminsa dia 13 di october. 

Mayornan mester presenta cu yi- 


Si bo ta interesa pa traha cu glass, esaki 
ta bo oportunidad! 


Ademas di e trahamento di “glass beads”, e curso 
lo inclui creacion di animalnan chikito di glas. 


E arte aki tin un historia largo. “Glass beads” desde 
4000 aña por wordo haya rond di mundo. 

Tambe Museo Arkeologico di Aruba tin “glass 
beads” den su coleccion. 

UNOCA ta sostene e poryecto aki y 
ta kere den e progreso artistico nos 
hobennan local cu ta importante 
pa nan futuro y di Aruba. 


E workshop lo wordo duna den 


unan 

bou di 18 aña. 

E workshop na Noord lo wordo 
duna na Terrafuse tur dialuna entre 
9:30am pa 12:30pm of 3:30pm pa 6:30pm y 
riba diahuebs mainta entre 9:30am pa 12:30pm. 
Asina hobennan local di scolnan anochi por tuma parti den 
e arte aki tambe. 


Pa inscribi na Noord, manda un email na arubaglassceramics@ gmail. 
com of yama Marian Abath na 5922978. 

Ayudo pa Haiti na caminda 




HORCAN Matthew a dal Haiti hopi fuerte. Miles di persona a perde 
nan cas y hopi a perde nan bida. 

Ministerio di Defensa di Hulanda ta planeando un operacion di ayudo 
humanitario y a aserca Cruz Cora Aruba y Krus Kora Korsou pa par- 
ticipa. 

Het Nederlandse Rode Kruis y representante di Hulanda na Haiti ta 
sostene e accion aki. 

Asina ayera a cuminsa colecta tur material na Corsou y den transcurso 
si anochi lo yega Aruba pa busca material di Cruz Cora Aruba tambe 
cu ta ensera: 10 tent, 60 lona pa dak, y un total di 6000 liter di awa 
(botter y jerrycans) entre Cruz Cora y Bohama. 


E material aki lo sali rumbo pa Les Cayes, Haiti unda mas daño 
tabatin na daknan di cas. 

Pa mas info: info@redcrossaruba.com 




mn 

Di dos siman di october: 


Bus di Salud su schedule pa servicio na publico 



Eagle, di 8:30am pa 3:00pm. 

Diaranson 12 di october na parkinglot di Boutique Giselle na Noord, 
di 8:30am pa 3:00pm. 

Diahuebs 13 di october dilanti di Wit Gele Kruis na Sta. Cruz, di 8:30am 
pa3:00pm. 

Diabierna 14 di october banda di YMCA na San Nicolas, di 9:00am y 
3:00pm. 

Rib’e dianan aki ta controla si bo tin un peso saludabel (BMI), presion 
di sanger, sucu den sanger y colesterol y tambe ta duna conseho con 
pa hiba un estilo di bida mas saludabel. Tur control ta completamente 
gratis y no mester ta na yuna pa bin haci e control. 

Ta corda na tur persona cu acudi pa presenta cu nan carchi di AZV pa 
e proceso di registracion. 

IBiSA ta invita comunidad di Aruba pa probecha di e servicio di Bus di 
Salud cu ta cerca den bo bario durante e siman aki. 


INSTITUTO Biba Saludabel y Activo, IBi- 
SA ta informa na comunidad cu servicio 
di Bus di Salud ta sigui. Salida di e bus 
ta un cooperacion entre IBiSA y Botica 
di Servicio cu a sponsor tur material di 
test pa henter e siman aki. E schedule ta 
cla y e bus ta sali pa duna su servicio na 
publico den diferente bario. 

Schedule 

Dialuna 10 di october na parking- 
lot di Kooyman na Primavera, 
di 8:30am pa 3:00pm. 
Diamars 11 di october 
na parkinglot di Botica 

Riba 22 di october 201 ó 

PAAZ y Jordan Ling Foundation lo tin su 
Mental Health Awareness Conference 


PA prome biaha dia 22 di oc- 
tober, PAAZ conhuntamente cu 
Jordan Ling Foundation lo pre- 
senta “Mental Health Awareness 
Conference” p’asina papia tocante 
diferente aspecto di salud mental 
cerca nos hobennan, pero tambe 
cerca nos adultonan. 

Pakico e conferencia aki ta asina 
importante pa Aruba? Jeroen van 
Geest di departamento di PAAZ 
ta splica cu tin hopi hende cu tin 
un deficiencia, pero ta scondi y tin 
miedo pa busca e ayudo cu nan 


mester. 

Y cu un conferencia asina por cum- 
insa kita e stigma cu tin tocante 
salud mental. 

Misha Raymond, kende ta un 
Kinder en Juegdpsychologe na 
Dr. Horacio Oduber Hospitaal, ta 
splica cu nan ta haya diferente tipo 
di señal cu ta duna indicacionnan 
di problemanan psikiatrico y cu 
hopi biaha e ambiente di cas of 
scol di un mucha tambe tin un im- 
pacto hopi grandi rib’e desaroyo 
psikiatrico riba un mucha. 

Drs. Raymond ta splica e proceso 
ora tin un “aanmelding” cerca nan. 
“Prome nos ta traha cu un sistema 
di clasificacion cu ta duna un indi- 


cacion den ki rango mester pensa 
ora ta papiando di un problema 
psikiatrico. 

Nos ta traha cu mucha nan di 0 te 
cu 18 aña. Esnan riba 18 aña lo 
wordo referi na PAAZ. Tin dife- 
rente problema cu nos ta enfrenta, 
manera problemanan cu desaroyo 
y tambe problemanan cu por bin 
despues den bida p. e. depresion, 
schizofrenia, psicosis, proble- 
manan cu miedo. E situacion por 
ta asina amplio cu nos mester 
haci un investigacion, despues ta 
bin tratamento y semper despues 
ta bin e “na zorg” con bo ta sigui 
cuida e salud mental”, drs. Ray- 
mond a duna di conoce. 

Durante e conferencia nos como 
instancia kier informa 
e pueblo kico ta e se- 
ñalnan cu mester wak 
p’e y na ki momento 
lo mester acudi pa 
ayudo cerca un pro- 
fesional prome cu e 
problema bira mas 
grandi. 


Durante e conferencia no sola- 
mante profesionalnan di PAAZ 
of Hospital lo ta presente, pero 
diferente persona cu ta traha pa 
diferente instancia cu ta traha 
hopi di cerca cu e pueblo manera 
Jesselyne Winklaar cu ta un “Be- 
woners Begeleidster” hunto cu 
FCCA, Silvienne Winterdaal cu ta 
un “Schoolmaatschappelijk werk- 
ster” cu ta traha directamente cu e 
muchanan na scol. 

Tambe lo ta presente Tony Cox e 
doño di Butterfly Farm cu ta yuda 
cu e parti di rehabilitacion. 

Pues diferente otro topico intere- 
sante lo wordo presenta durante e 
conferencia aki cual lo tuma. 

Nos kier a invita pueblo completo 
pa registra p’asina tambe tuma 
parti di Mental Health Awarness 
Conference cu lo tuma luga dia 
22 di october na Renaissance 
Convention Center pa 9:00am te 
cu 4:30pm. Pa registracion por 
bishita nos riba Facebook Mental 
Health Aruba. 


1 




Mental Health 

Awareness 

Conference 

RECIENTEMENTE, Daniel y Patricia Cantin a wordo honra como bishitante dis- 
tingui p’e isla di Aruba. E huespednan aki ta hopi special mes cu ta bishitando nos 
isla pa mas di 10 aña caba consecutivamente. 


E titulo simbolico aki ta wordo presenta den nomber di Minister di Turismo como un 
muestra di aprecio pa e bishitantenan cu ta regresa Aruba. 


Sr. Ricardo Croes di ATA a haci entrega di e certificado aki durante un ceremonia 
oficial na Bucuti & Tara Suites. 


Daniel ta comenta cu nan no lo cambia Aruba 
nunca pa un otro isla dor di su beachnan 
blanco bunita y su hende- 
nanamabel. 


Dcmiel y Patricia 
Cantin a wordo honra 
na Bucuti & Tara Suites 

Helene y 
Lawrence Macedo 
a wordo honra na 
Marriott Surf Club 


RECIENTEMENTE, Helene y Lawrence Macedo a 
wordo honra como huesped distingui p’e isla di Aruba. E 
huesped aki ta hopi special mes cu ta bishitando nos isla 
pa mas di 10 aña caba consecutivamente. 


E titulo simbolico aki ta wordo presenta den nomber di 
Minister di Turismo como un muestra di aprecio pa e bishi- 
tante nan cu ta regresa Aruba. 

Sr. Ricardo Croes di ATA a haci entrega di e certificado aki 
durante un ceremonia oficial na Marriott Surf Club. 


Helene ta comenta cu nan no lo cambia Aruba nunca pa un 
otro isla dor di su beachnan blanco bunita y su hendenan 
amabel. 


dona 


1 ; 


coulc 


er to 

Sra. Helen 
Macedo a wordo 
honra na Marriott 
Surf Club 


Ora e solo di bida baha, 
streanan ta ilumina e recuerdonan 


SVb 


SVb, Banco di Seguro Social, ta extende su 
mas profundo condolencia na colega 
Sr. Raymond Wever y famia 
cu fayecimento di nan mama 

Sra. Diana Francisca Wever - Arendsz 

Hopi forza den e momentonan dificil aki. 
Cu Sra. Wever - Arendsz sosega den paz di 

Señor. 

ir. Edwin M. Jacobs 
Director 

- ( SVb - Seguridad pa Aruba su comunidad 







FUNDACION CAS pa COMUNIDAD ARUBANO 
ta anuncia fayecimento di 

Sra. Adelaida O. Thode-Geerman 

mihor conoci como “Olivia” 

Na bida mama di nos colega Geraldine (Marylou) Fradl-Thode 

Nos profundo condolencia ta bay na nos colega Marylou y demas famia. 
Hopi forsa den e momentonan dificil aki. 

Cu Olivia sosega na paz. 

Gerente y Personal 


FUNDACION CAS PA COMUNIDAD ARUBANO 


RECIENTEMENTE, sra. Helen Macedo a wordo 
honra como huesped distingui p’e isla di Aruba. 

E huesped aki ta hopi special mes cu ta bishitando nos 
isla pa mas di 10 aña caba consecutivamente. 

E titulo simbolico aki ta wordo presenta den nomber 
di Minister di Turismo como un muestra di aprecio 
pa e bishitantenan cu ta regresa Aruba. 

Sr. Ricardo Croes di ATA a haci entrega di e certi- 
ficado aki durante un ceremonia oficial na Marriott 
Surf Club. 


Helen ta comenta cu 
nan no lo cambia Aru- 
ba nunca pa un otro 
isla dor di su beachnan 
blanco bunita y su hen- 
denan amabel. 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Tur cos na mundo tin su tempo; 
Tempo pa yora y tempo pa hari 
Tempo pa planta y tempo pa cosecha 
Tempo pa pidi y tempo pa gradici 
Predikador 2:3 

Famia ta anuncia fayecimento di: 



Feliciano Martinus Kwidama 

*11-11-1938 - +05-10-2016 
Na nomber di su: 

Yiunan: Shirley Martis y Carlos Narciso y 
famia na Corsow, 

Sherwin Martis y famia na Corsow y Hulanda, 
Ruth Mila Kemp y Raymond Martis y famia na 
Aruba. 

Nieto(a)nan: Sharetty Martis, Shedmun Yung, 
Shernel Martina, Shereline Martina, 
Shanuska Martina, Sharnelo Martina, 
Shrenda Martina, Shudion Martina, 

Ryan Martis, Lionel Martis, Ayrton Martis, 
Ruthline Martis. 

21 Bisanieto(a)nan 

Rumannan: Jozef Kwidama y famia na Hulanda, 
Rosarita Kwidama y famia na Corsow, 

Sra. Vda. Myrna Muzo-Kwidama y famia na Corsow. 

Mama di su yiunan: Swinda Martis na Corsow 

Ex casa: Sra. Reina Danies 

Tur su subrino(a)nan y nan respectivo famia na 

Corsow, Hulanda y Aruba 

Tur su primo(a)nan y nan respectivo famia: 

Emerita Kwidamam-Giterson y rumannan, 
Ciro Casimiry rumannan, 

Eufracio Mogen y rumannan, 

Chaly Kwidama y rumannan, 

Hubert Antonia y rumannan. 

Comer y compernan y demas famia na Corsow y 
Hulanda 

Su bisiña-, amigo- y conocirnan 
Famia na Aruba: Kwidama, Martis, Kemp, Franken, 
Bishop, Heyliger. 

Famia na Corsow: Kwidama, Jansen, Muzo, Martis, 
Narciso, Yung, Martina, Casimir, Doran, Belioso, 
Mogen, Stroop, Giterson, Da Silva, Offerman, Hooi, 
Vicieza, Valks, Lourens, Kirindongo,Tona, Antonio y 
tur demas famia na Aruba, Corsow, Hulanda 

Si nos por a lubida un of otro famia of conocir nos 
ta pidi nos disculpa 

Oportunidad pa condolencia y despedida lo tuma 
lugar diamars 11 di October 2016 na Lucianitas- 
traat # 10 di 7'or pa 9'or di anochi. 

Acto di entiero lo tuma lugar diabierna 14 di 
October 2016 na El Señorial di 
9 pa 11 di mainta y despues lo sali pa Santana na 
Barber na Corsow. 

""Lagrima y flornan por seca su recuerdonan y tur loke e 
la hasi y significa pa nos lo keda graba pa semper den 
nos mentey curason. 

"Cerca Dios mi alma ta na paz, ta di dj'E mi salbacion ta 
bini." 

Salmo 62:1 

Cu inmenso dolor na nos curason pero conforme cu 
boluntad di Dios nos ta anuncia fayecimento Cristiana- 
mente di: 



Isabel Maria Boye-Booy 

Mihor conoci como Oma of Madrina 
# 01-02-1920 
103-10-2016 


Na nomber di su 

Yiunan: Henry Boyé & esposa, 

tHarry Boyé->& esposa den felis memoria, 

Nidia Boyé, Nirma Boyé, Robert Boyé & señora, 

Roony Boyé & señora. 

Nietonan: Renzinho Croes & Mary-Ann Hoevertz, 

Brian Croes, esposa & yiunan, 

Richenella Croes-Wever, esposo & yiunan 
Danny Croes & yiunan, 

Clark Boyé & Naomi Ten Bokkel, 

Ruben Croes, Lorenzo Boyé, Daniel Boyé, 

Allen Boyé Rashida Maduro, 

Rygell Boyé, Gerianne Geerman &yiu, 

Rachelle Wever & yiu, Randy de Cuba. 

Manerayiu: Aida Pieters &famia 

Corry Antersijn & famia 

OsrichToppenberg 

Vera 

Amiga(o)nan di cas: Mila Flores, Carlos Sint Jago, Mariana 
Suarez, Nady Wever, Edwin Croes, Braonie, Swinda 
Koolman y famia 

Demas famianan na Venezuela 

Un danki special na Dr. Augustin, Garcia, verpleegster di 
Dr. Horacio Oduber Hospital piso 2 pa tur e atencionan 
ricibi. 

Condolencia lo tuma lugar na Aurora Funeral Home 
diabierna 7 di October 2016 di 7'or pa 9'or di anochi. 

Ta invita pa acto di despedida y cremashon cu lo tuma 
lugar na Aurora Funeral Home diasabra 8 oktober 2016 
for di 9'or pa 11 'or di mainta. Cremashon lo tuma lugar 
den senofamiliar. 

Nos ta pidi nos disculpa si den tristeza nos por a lubida 
un of mas famia y of conocir. 

Envez di flor of krans un donacion pa un bon causa lo ta 
altamente aprecia. 

Condolencia lo tuma lugar na Aurora Funeral Home 
diabierna 7 di October 2016 di 7'or pa 9'or di anochi. 

Acto di despedida y cremacion lo tuma lugar na Aurora 
Funeral Home, diasabra 8 di October 2016 di 9'or pa 11 'or 
di mainta. Despues e cremacion lo wordo tuma den seno 
familiar. 

Lo bai tin un box pa donashon pa un bon causa 

Señor ta mi wardador, mi'n tin falta di nada, 
Den cunucu di yerba berde E ta pone mi sosega 
E ta hiba mi na awa trankil, pa mi bolbe haña forza 
Salmo23.1 

A bai sosega den braza di Señor: 



Stefanus Tromp 

*26-12-1931 
128-09-2016 

Mihor conoci como Papa Kees of Omo Pa 

Na nomber di su señora stima: Crispina Tromp 
Wernet 

Yiunan: Sita Tromp y John Dijkhoff, 

Swinda y Octavio Ruiz, 

Jazmin Tromp y Richard Ruiz, 

Ineyda Tromp y Jairo Dania, 

Nietonan: Jimmy Peña y Stephanie Bislip, 

Jonathan Dijkhoff y Stefanie Wernet, 
Ludwig Ruiz, Ottmare Ruiz, 

Richenn Ruiz, Jarrich Ruiz, 

Brandon Maduro, Seanwyn Ruiz. 
Nietanan: Julissa Dijkhoff, 

AndreinaTromp, 
JossaneTromp, 

Shirlynne Maduro. 

Bisanietonan y bisanietanan: Celine, Jayven, 
Jirzion, Julirey, Seandrick, Joshue. 
Rumannan: Dora y Dominico Bermudez, 

Sra viuda Filomena Orman. 
Sobrinanan: Mildred Orman y famia, 

Shirley Tromp y famia. 

Sobrinonan: Ruben Bermudezy famia na Hulanda, 
Freddy Bermudez y famia, 

Rudolf Bermudez y famia, 

Orlando Bermudezy famia, 

Carlos Bermudez y famia, 

Richard Orman, Malvin Orman. 

Primo: Arcadio Velasquezy famia 

Primanan: Carmen Slikker y famia, 

Anita Giel y famia, Filomena Tromp y famia, 

Maria Giel y famia, Filomena Faro y famia, 

Dora Jansen y famia. 

Cuña: Francisca Wernet 

Swanan: Eusebio Wernet y famia, 

Pablo Wernet y famia, Dominico Bermudez y famia 
Bon amigo: Bart Romano y famia 

Comer y compernan 

Demas famia:Tromp, Wernet, Dijkhoff, Ruiz, 
Maduro, Garcia Vega, Croes, Peña, Bislip, Morillo, 
Geerman, Dania, Orman, Bermudez, Slikker, 
Velasquez, Giel 

Ta invita pa asisti na e acto di entiero cual lo tuma 
lugar dialuna dia 10 October 2016. 

Nos defunto stima lo reposa for di 2or pa 4or den 
misa Inmaculada Concepcion na Santa Cruz, 
despues lo sali pa Santana catolico na Santa Cruz. 

Nos ta pidi nos disculpa si den e momentonan 
dificil aki nos por a lubida algun persona of 
familiar. 

Nos ta lamenta cu despues di entiero nos no por 
ricibi bishita di condolencia na cas. 
























AWEMainta Diasabra, 8 October 2016 


31 

"Na pas lo mi bay drumi y pega soño, pasobra ta 
Abo so, 

O Señor, ta hasi mi biba den seguridad" 
Salmo4:8 

"Lagrima y flornan por seca su recuerdonan pero 
tur loke e la haci y significa pa nos lo keda graba 
pa semper den nos mente y curason." 

A bay sosega den brasa di Señor nos querida y 
inolvidabel 

mama, wela, suegra, tanta y ruman 


Marlene Sylvia 
Westerburger 

*03-07-1934 - t28-09-2016 
Na nomber di su: 

Yiunanstima: Patricia Ann Joseph, 

Ray Anthony y Wendy Joseph-Vrolijk, 
Donna Sharon Joseph. 

Unico nieta stima: DoreneTJ. Joseph y 
Daniel Muñoz 

Rumannan: Johannes A. Westerburger, 

Sonia C. Westerburger, 

Ronnie E. y Grace Westerburger-Winterdaal, 
Magda l.y Yeyo Buckley-Westerburger, 

Alida M. Westerburger y 
Mercedes Cosme-Sanchez. 

Su Cacho stima: Teddy 

Sobrina y sobrinonan, prima y primonan, swanan y 
cuñanan, bon amiganan y bon bisiñanan, tur 
conocirnan y demas famia na Aruba, Corsow, 
Colombia, Hulanda, Belgica, Merca y Trinidad: 
Joseph, Westerburger, Augustin, Jie-Sam-Foek, 
Buckley, Vrolijk, Winterdaal, Adonis, Vingal, Trom, 
Harms, Cardona Bueno 

Nos ta pidi nos disculpa si den nos tristesa nos por 
a lubida un of mas famia y conocirnan. 

Su rumannan di iglesia Adventista di Shete Dia di 
Aruba 

Condolencia lo tuma lugar na Aurora Funeral 
Home dialuna 10 di October 2016 di 7'or pa 9'or di 
anochi. 

Acto di despedida y cremacion lo tuma lugar na 
Aurora Funeral Home, diamars 11 di October 2016 
di 2'or pa 4'or di atardi. Despues e cremacion lo 
wordo tuma den seno familiar. 

Despues di despedida y cremacion nos no ta ricibi 
bishita di condolencia na cas. 




Jfya, 

t ?u*teud 0 ie*tt4to*uf 

Cumana #44 Tel: 586-4444 / 733-2906 

E: royalfuneralhome@hotmail.com / 593-0857 / 731-5847 



Lagrima y flornan por seca su recuerdonan y tur loke e la 
hasi y significa pa nos lo keda graba pa semper den nos 
mentey curason. 

"Cerca Dios mi alma ta na paz, ta di dj'E mi salbacion ta 
bini" 

Salmo 62:1 

Cu inmenso tristesa na nos curason ta anuncia 
fayecimento di nos mama stima 


Genoveva 

Maduro 

Geerman 

Mihor conoci como 
"Nowewa"," Veva", 
"Machi"of"Abuela" 
*03 januari 1932 
t 01 oktober 2016 




Cumana 76 
Oranjestad.Aruba 
Tel: 588-6699 
Fax: 588-6698 
Cel: 593-0857/560-1403 


"Señor ta mi wardador, mi'n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa." 

Salmo: 23 



Sr. Pedro Simon Edgar 
Berkley 

*26-11-1926 
107-10-2016 


Na nomber di 

Su casa: tFelixMaduro 

Sujuinan: Ethard ( Eddy) Maduro 

Roland(Roy) Maduro y Sara Velasco 
Egbert Maduro (Ebby) y Yolanda Taborda 
Nieto y Nietanan stima: Gregory & Shamaira Rodriguez, 
Jeorgina, Natalia, Jeorgelies, Jeffrey, Amylaine 
Bisanieto stima: Zhairon Maduro 

Rumanan: Señora Vuida Sofia Lampe Geerman y Famia, 
Señora Vuida Maria Maduro Geerman y Famia, 
SeñorVuido Fanchi Geerman yFamia, 

Señora Vuida Aida Maduro Geerman y Famia, 
tSeñorWin Geerman yFamia, 

Señora Vuida Greta Loopstok Geerman y Famia. 
Swa y Cunanan: tJachi Lampe y Famia, 

tBetty Wever y Famia, tRamiro Loopstok y Famia, 
Trina Winterdaal y Famia, tAlberto Maduro y Famia 
tDominico Maduro y Famia, 

Fernando ( Boei) Maduro y Famia, 
tAdriaan Maduro y Famia, 
tRenulfo (Dai) Maduro y Famia, 

Catharina Angela-Maduro y Famia, 
tLuciano Maduro y Famia, 
t Jose (Joy) Maduro y Famia. 

Su consuegro(nan): tRamon y Sara De Velasco 
-Miranda na Venezuela, 

Gabriel y Bertha OlivaTaborda na Colombia. 
Sobrino Y sobrinanan: Didi, Sigfried, Marlene, Lissette, 
Angeline, Clarissa, Randolf, Frank, Kenneth. 
Comer y Compernan, Ihanan, primonan, primanan, 
bisiñanan, conocirnan y amistadesnan 
Amigonan di cas : Erik Feliciana y famia, 

Jeanette Oduber y famia, lldo y Emma Ponson y famia, 
Lisandro Arends y famia, Ryan Vrolijk yfamia, 

Mabel y Gonzalo, Jossy Kock y famia, 

Freddy Paula y famia, Frank Velasquez y famia, 

Rufo Solognier y famia, Bon Amistadnan di Venezuela, 
Muchanan di scout (SSMDP), Eugene Dirksz, 
Edi y famia. 

Famianan: 

Maduro, Geerman, Leon, Velasco,Taborda, Rodriguez, 
Bergrok, Loopstok, Angela, van der Biezen, Kelly, Croes, 
Montalvo, Arends, Vrolijk, Wouter, Schwengle, 

Koopmans, Werleman, Wever, Winterdaal, Lampe, 
Loopstok, Boekhoudt, Bislip, Kock, de Windt,Tromp 

Ta invita pa acto di entiero cu lo tuma lugar na Misa Pro 
Cathedral San Francisco na Playa diasabra 8 di oktober 
2016 di 2'or pa 4'or di atardi. Despues lo sali pa Santana 
Centraal Sabana Basora. Mama lo reposa di 10'or pa 1:30 
na cas Buena Vista 29. 

Disculpa nos si den nos tristeza nos por a lubida un of 
otro famia. 

Nos disculpa pero despues di entiero nos no ta ricibi 
bishita di condolencia na cas. 


Acto di entiero lo wordo anuncia despues 

"Wardami, O Dios 

Pasobra den Bo mi ta tuma refugio" 
Salmo 16:1 

A bay sosega den braza di Señor 



Sr. Fernando 
Villasis Gonzalez 

*26-05-1953 

+05-10-2016 

Ta invita pa acto di entiero cu lo tuma lugar na 
Aurora Funeral Home 11 di oktober 2016 di 2'or pa 
4'or di atardi. Despues lo sali pa Santana Centraal 
Sabana Basora. 

Condolencia lo tuma lugar na Aurora Funeral 
Home dialuna 10 di oktober 2016 di 7'or pa 9'or di 
anochi 

"Den bo man mi ta entrega mi alma, 

Den bo compania mi no tin falta di nada, 

Bo ta mi Salbador, mi Señor i mi Dios" 

A bai sosega den brasa di Señor nos querido y 
inolvidabel tata, suegro, abuelo y tio 
Cu inmenso tristeza na nos curazon nos ta 
participa fayecimento di: 



JuvencioV. Cuba 

Mihor conoci como"Feng" 

Ex trahador di D.O.W. 

*08-02-1955 -123-09-2016 

Na nomber su 

Yiunan stima: Johnny Cuba y yiunan na Hulanda, 
Melida Cuba y Shannon y yiunan, 

Jesscia Cuba y Lisandro y yiunan. 

Mama di su yiunan: Maria Lucresia Hernandez 

Su nietonan: Cee—Cyon, Juandro, Aron 
Yshandro, Jayron 

Su nietanan: Diandra,Tatiaa, Shay-Mery 
Dashenka, Pinky, Jeliandra 

Su rumannan: Juan y Esposa tMonica y yiunan, 
tCarmen y Esposo Guillermo y yiunan, 
Omaira y Esposo Alfonso y yiunan, 

Vale y Esposa Mirtha y yiunan, 

Lola y yiunan na Hulanda, 

Susanan (Leta) y Esposo Andres 
y yiunan na Venezuela. 

Swa&Cuñanan: Hernandez yCuba 

Su omo: OlindoThiel 

Su Madrina: EvaThiel 

Sobrina y Sobrinonan na Aruba, Venezuela y 

Hulanda, primo y primanan, comer y compernan, 

Ihanan, su bon bisinjanan y tur verpleegsternan di 

SABA. 

Y demas famia: Cuba, Hernandez,Tromp, 

Rodriquez, Dirks, Vrolijk, 

Webb, Lints, Maduro, Ismael, 
WOuters, Krist, Santiago, 

Ras, Koolman, Angela, 

Croes, Naar, Herrera, 

Ortado, Gonzalez. 

Acto di entiero lo wordo anuncia despues 



Nissan 350 ta dal contra 
Toyota Corolla na Jaburibari 

DIABIERNA merdia, alrededor di 12:45pm, un accidente a sosode riba caminda 
di Jaburibari entre un Nissan 350 y un Toyota Corolla. 

E chauffeur di e Nissan 350 riba velocidad halto tabata purbando di pasa otro vehiculo 
den un caminda small te ora el a topa cu e Toyota Corolla saliendo for di un cura. 
Nan a dal contra otro y e Nissan a sigui bay dal den garashi y otro vehiculo para eynan. 
Tur tres vehiculo y e propiedad a ricibi hopi daño. 

E dama chauffeur di e Toyota Corolla a resulta herida den e accidente, pa cual a 
solicita presencia di ambulance pa transport’e pa Hospital. 



Chauffeur bou influencia di 
alcohol ta subi rotonde di Sasaki 



DEN oranan di marduga, patruya di Noord ta wordo manda pa un vehiculo cu 
tabata staciona riba e rotonde di Sasaki. 

Na yegada, patruya a topa cu un Kia Picanto color blanco numera A-27427 rib’e 
rotonde y e chauffeur, kende a splica cu el a bebe basta den casino y na caminda pa 
cas a pega soño y subi e rotonde. 

E chauffeur a haci prueba di supla, cual a sali hopi malo y el a keda deteni. Tabatin 
basta daño material na e vehiculo. 

Di Bolero di Avera, Awe y Semper 
1999 te cu Bolero ...... y mas 2016 


E romantisismo, e baile sensual, e genero di musica cu 
mas ta haci bo curazon 

acelera. Sinembargo e pasonan durante e baile ta suheto 
n’e “va y viene” di 
e cintura di bo pareha. 

Bolero, di origen Santiago de Cuba, pa Jose Pepe San- 
chez 1886 cu e prome 

Bolero Tristeza”. Bolero tabata conoci pa musica di can- 
tina y di serenata y 

mientras añanan ta transcuri Bolero ta evoluciona y subi 

mercado di paisnan 

manera Mexico, Pto.Rico y Colombia. 

Epocanan cu mas e genero di bolero a evoluciona y ta- 
bata e tempo di oro di bolero 
durante añanan 50’, 60’ y 70’. 

lnterpretenan cu a laga nan color di voz resona na radio 
emisoranan y night-clubs rond mundo. Entre nan nos 
conoce e.o. Pedro Infante, Celia Cruz, Nat K Cole, Daniel 
Santo Betancur, La Sonora Matancera, Orlando Contre- 
ras, Carlos Argentino, Panchito Riset (Por Culpa Tuya) 
Bobby Capo, Rolando Laserie, Felipe Pirela, Javier Solis, 
Tito Rodriguez, Roberto Ledesma, Jose Jose, Bienvenido 
Granda y mucho mas. 

Compositor y areglistanan di fama mundial manera un 
Pedro Flores, Agustin Lara, Tite Curet Alonso y mucho 
mas. 

E trionan di gran fama internacional cu nos por corda 

tabata Los 3 Ases, Los 

Panchos, Los 3 Reyes y mucho mas. 

Antiyas Hulandes den e mesun epoca ey no tabata keda 
atras cu nan famoso 

orkestanan manera Estrellas del Cabibe, Sensacion Musi- 
cal, Sensacion del Caribe, cual orkestanan durante nan 
presentacion na fiestanan bailable tambe tabata duna 
realse n’e genero di e musica bolero. 

Nos cantantenan banda di un Luti Samson, Rene Sam- 
son, Boy Dap, Clovis Bazur, Alejandro Frans di Corsou. 
Di nos propio suelo nos ta corda un Rafael del Rosario, 
Edwin Zichem, Mario Steenen, Tirso Steba, Erwin Tu- 
jeehut, Juancho Kock, Ro Agumbero, Carmela Heyer, 
Tico Guerrero y mucho mas. 

Mientrastanto otro genero di musica a subi mercado 
internacional y di berdad tabata haci hopi influencia 
riba tur otro genero di musica. 

Un Bachata—Regeatton—Salsa de Choco. y como e gen- 
eronan nobo tambe ta ilustra movementonan sensual 
esaki a haci mas cu tur cos hopi impacto riba e hobennan 
y cu no tin 

nodo p’e curpanan tin cu topa cu otro. 


E movimentonan ta papia pa su mes! 

Despues di tabata envolvi den diferente comision mane- 
ra Festival di Banco, Festival di Seguro”Voz di Seguro”, 
Festival di Salsa (Corsou) cu Amor para el Arte de Mu- 
sica, cu algun amigo nos a cuminsa na 1999 cu "Boleros 
di Ayera, Awe y Semper” despues di a cuminsa cu un 
fracaso total, tog nos no a perde animo y nos a siña di 
nos propio erornan. Ya Amor para el Arte a keda graba 
manera un curazon cu flecha den nos memoria. 

Najuni 2000 cu e orchestra di Robert Jeandor y 15 inter- 
prete local nos a sa di yama atencion y a pone e puntje 
op de i cu bolero ta inmortal. 

Un Cas di Cultura sold out y un audiencia satisfecho cu 
un era nobo a inicia y e artistanan, interprete, musiconan 
local a confirma y a yama bolero welcome bek! 

Den e mesun rosea e reconocimento na nos artistanan, 
musico y interpretenan local! 

Awe despues di 16 aña e amigonan di Amor para el Arte 
a yega n’e conclusion cu a bira tempo “To take it to a 
next level”. 

E next level lo dislumbra dia 29 di october 2016 den Cas 
di Cultura. Presentacion di un anochi varia cu nos a duna 
e nomber “Boleros y mas”. 

Un orchestra philarmonica consistiendo di 16 musico 
bao di direccion musical di e maestro Johnny Schar- 
baay, kende cu lo compaña 15 interprete local manera 
un Shurby Maria, Harlan Venner, Jack Tromp, Gloria 
Vega, Rachel Kraayvanger, Tico Quilotte, Nilka Franka, 
Errol de Freitas, Ramphys Tromp, Amy Sorinio, Gabriela 
Krozendijk, Dailien Dijkhoff, Jose N., bo sirbidor Efraim 
A. y backing vocals di 6 y 22 tema super varia. 

Nos lo hibabo den e mundo di Andrea Bochelli, Chris- 
tina Aguilera, Gloria Estefan, Richie Ray y Bobby Cruz, 

Padu Lampe, Rudy Plaate.y sin duda algun e 

boleronan clasico di tur tempo. Un anochi completo y 
hopi sorpresa. 

“Tristeza” e prome Bolero.! 

“Tristo lo ta, lubida e romantisismo, e sensualidad di e 
melodianan, caminda pa prome biaha bo a tribi di horta 
un sunchi y awe cu e nostalgia p’e dia ey por ripiti”, dis- 
frutando y recordando e bolero! 

“E anochi aki ta wordo dedica na Stichting Cas Marie. E 
Instituto caminda nos grandinan cu ta sufri di Demen- 
cia y/of Alzheimer ta wordo atendi dor di un grupo di 
persona cu ta eherce nan trabao cu dedicacion, amor y 
profesionalismo. 

Dios guianan, dunanan forsa, sabiduria, y perseveransa, 
dedicacion y Dios ta haci sobra.” 

Den kaso di demanda mionario: 

Corte di Husticia no a haci investigacion manera debe ser 


WILLEMSTAD - Corte Supremo di Husticia na Hu- 
landa a ordená Corte di Husticia na Corsou pa bolbe trata 
e caso di administrador di un hotel na Sint Maarten cu a 
demanda nan éx administador financiero pa un suma di 
1.2 mion dóler pa supuesto fr aude cu e homber a cometé. 
Sinembargo apesar cu doño di e hotel a denunciá e ad- 
ministrador y Polis a arest’é, nan mester a lagu’e liber, 
pasobra no por a prueba fraude. 

E caso ta andando for di 2013 despues cu doño di e 
hotel Resort of the World na Sint Maarten a demanda 
e compania di e administrador - Maple Leaf - y nan a 
pérdé e caso. 

E administrador no a ni molestiá defendé su mes den 
Corte Supremo, pasobra su caso tabata ‘pan den cas’. 

E homber tabata 12 aña largo Hefe Financiero di Resort 
of the World cu na su turno ta doño di Monedo N.V. cu 
a construi e proyecto di apartamento Aquamarina na 
Sint Maarten. 

Resort of the World como doño di trabou di e admin- 
istrador a dun’é chéns pa cumpra un villa pa prijs di 
baca flaco. Un ke otro no a bay riba nómber, pero via 
Fundacion particular. 

E empleado di e hotel a segurá e cas, e ta paga hipoteca 
y ta mantené e cas. El a prueba esaki na belasting tambe. 
Dia 9 di november 2011 doño di Hotel Resort a dun’é 
retiro al instante, pasobra e homber lo a cometé fraude y 
dia 17 di november 2011 Polis a detené e homber, pero 
mester a lage bay dos siman despues. 

Despues World Resort a demanda e homber pa USD 
1.205.615,82 pa motibo di e fraude, pasobra e homber 
lo a biba den e villa sin contra prestacion y a hinca e villa 
den un Fundacion, probechando asina di tur beneficio. 
Den Corte dos biaha World Resort a pérdé e caso y a bay 
Corte Superior. 

Enberdad e homber a cometé fraude, pero esey no a 
duna World Resort pa cobr’é mas cu 1.2 mion dóler. 

Corte Supremo a ordená pa anulá e veredicto di Corte 
di Corsou na Corsou y trata e caso di nobo, pasobra nan 
a faya di investigá varios detaye di e caso manera ley ta 
ordená. 



Alex Resaria 
a tuma retiro 
como lider di 

PAIS 

WILLEMSTAD - Partido PAIS a ricibi un carta di sr. Alex Rosaria den cual e 
ta participá na partido cu e ta retirá como lider politico di Partido PAIS. 

E carta di sr. Rosaria ta bisa textualmente: “Enbista di e resultado di e eleccion 
diarazon ultimo, mi ta dunabo di conocé cu mi ta retirá awe como lider polftico. 
Mi a sirbi nos partido den e capacidad aki for di 2010 cu honor y placer. Mi ta 
gradicibo, directiva, nos candidatonan, miembronan, y simpatisantenan p’e 
confianza.” 

Directiva di Partido PAIS lo bay reuni próximamente cu miembronan pa fiha 
un posicion pa cu liderasgo di Partido”. 
























AWEMainta Diasabra, 8 October 2016 


35 



Riba 4 di october ultimo 


Dacm Jacobs a huramenta como abogado di 
VanEps Kunneman VanDoorne na Corsou 


CU e huramentacion di abogado-colaborador Daan Jacobs dia 4 di 
october pasa, e team di Corsou di VanEps Kunneman VanDoorne pa di 
cuater biaha a logra añadi un abogado nobo na nan team. 

Daan tin cinco aña di experiencia como abogado y ta concentra par- 
ticularmente riba derecho procesal. 

E ta duna conseho y ta conduci casonan e. o. den cuestionnan (di re- 
sponsabilidad) contractual, derecho empresarial y derecho di propie- 
dad. 

Daan a cuminsa su carera den abogacia cerca oficina di abogado inter- 
nacional NautaDutilh na Hulanda. 

Prome cu el a cambia pa VanEps Kunneman VanDoorne na Corsou, 
ya e tabata conoce e isla y e region Caribense. Ademas di su Master’s 


den derecho empresarial Hulandes, tambe el a obtene su Master’s den 
Derecho Priva Antiano na Universidad di Corsou. 

Tocante su benida na isla di Corsou, Daan ta relata: “Despues di a caba 
cu mi estudio, Corsou semper a keda atrae mi y e deseo pa regresa pa 
bin biba y traha aki a sigui crece, principalmente pasobra mi por sigui 
cu mi trabou aki como abogado na e mesun nivel halto cu na Hulanda 
y simultaneamente gosa di e bida dushi Caribense.” 

Tocante su huramentacion, Daan ta bisa: “Apesar cu esaki tabata mi di 
dos huramentacion, toch m’a hay’e un momento special. E ta e punto di 
comienso di e continuacion di mi carera den e pais caminda mi tabatin 
tanto gana di establece mi mes.” 

Tenista Kevin nrzngaray a sigui un campo di entrenamento na Florida 



RECIENTEMENTE e tenista Kevin Yarzagaray 
a biaha pa Merca, estado Florida unda el a sigui 
cu un campo di entrenamento. 

Probechando di e dianan di vacacion escolar, 
Federacion di ALTB a manda e hoben Kevin 
Yarzagaray p’asina e atende e campo aki cu ta- 
bata uno masha importante pa loke t’e wega di 
e hoben Yarzagaray. 


Mester bisa cu e hoben Kevin Yarzagaray ta un 
tenista prospecto y a representa Aruba den varios 
torneo internacional y a logra conkista algun 
titulo importante manera e Junior Davis Cup. 
Tambe el a hunga e ITF Junior Tennis Tourna- 
ment renombra conoci como e Panama Bowl. 
Camponan di entrenamento semper ta bon pa 
nos atletanan, e ta sirbi como un experiencia mas 
unda ta evalua e aspectonan tecnico y tactico di 
e hungadornan, tambe ta traha riba e condicion 
fisico cual ta masha importante den e mundo di 
tennis. 


P’e hungador e ta mira si su nivel a sigui den e 
rumbo positivo y kico tur e metser haci pa bira 
mas mihor ainda, mientras p’e federacion ta 
importante pa sigui e desaroyo y nivel di nan 
tenistanan. 

Un danki sigur na Lotto, e Loteria di Aruba pa 
medio di Comision di Subsidio cu a subsidia e 
biahe di e hoben tenista Kevin Yarzagaray pa e 
campo di entrenamento na Florida. 


Pensionadonan Organisa di 
Hospitaal Aruba ta informa 

Celebracion Dia di 
Nos Grandinan ta 
riba diasabra 16 
di october 


MANERAya ta conoci e evento aki a wordo cancela pa motibonan di mal tempo. 
E evento aki ta bay tuma lugar diasabra 15 di october. 

E luga ta bira EPI Auditorium, pues aki tin un cambio. E programa ta keda igual. 
Tin dos tema p’e dia aki: sr. John Larmonie lo trata e topico SEGURIDAD pa cu 
nos pensionadonan y dr. Jaime Falconi lo trata BIDA/SALUD di un adulto mayor. 
Despues e pensionadonan di hospital den un ambiente ameno por disfruta di un 
lunch social. 

Esnan cu a registra caba no tin nodi di haci e atrobe pasobra nos tin e nombernan 
riba lista. 

Ban topa otro rib’e dia aki i sigur nos lo tin hopi di conta. E lo ta un dia di “recorder 
es vivir”. 

Ta claro cu nos ta corda San Pedro y Dr. Horacio Oduber Hospitaal. 

Torneo Internacional di Baseball Veterano 40 plus 

14to Uniendo Nadones Serie del Caribe na Aruba 


E organisacion encarga cu e baseball veterano na Aruba, esta Baseball 
Clasico 40+ ta organisa den e weekend aki e Torneo Internacional di 
Baseball Veterano 14to Uniendo Naciones Serie del Caribe na Aruba 
cu lo conta cu participacion di ekiponan procedente for di e paisnan 
di Corsou, Colombia y Aruba. 


Actualmente tin varios ekipo militando den e campeon di baseball 
veterano 40+, mientras e acogida ta uno grandi di tur esnan cu ta 
sigui esaki di serca. 

Awor ya caba nan ta organisando nan prome torneo internacional cu 
sigur ta un bunita gesto p’e fanaticada por recorda e bon temponan di 
e baseball local den pasado. 



Pa loke t’e participacion di Aruba nos tin cu menciona cu lo tin dos 
ekipo cu lo defende e colornan di nos bandera. 

E weganan lo tuma lugar diasabra y diadomingo den Stadion Nadi 
Croes/Crismo Angela na Sta. Cruz y Joe Laveist Ballpark na San 
Nicolas. 

Algun tempo atras e organisacion di Baseball Clasico 40+ a bin cu e 
tremendo iniciativa di introduci e baseball veterano na Aruba v mesora 


Ta ken no ta corda peloteronan grandi cu a milita den e.o. Richmond, 
Marlboro, Aruba Video Center, Spuiters, Heineken y asina nos por sigui 
menciona hopi mas. 

Un danki sigur na Lotto, e Loteria di Aruba pa medio di Comision di 
Subsidio cu a subsidia e Torneo Internacional di Baseball Veterano 
40+ na Aruba. 


Trahadorncm 
di F&B na Riu 
Palace a pone 
trabao abao 

HUBERT M. Dirksz, Presidente di FTA a confirma pa AWEMainta, cu 
ayera tardi, e trahadornan di Departamento di Alimento y Bebida na Riu 
Palace para trabou pa malcontento. Esaki ta relaciona cu e pago cu e 
trahadornan aki ta ricibi di Service Charge. E paro aki a dura algun ora. 


EXCELLENT 

GOOD 

AVERAGE 

POOR 

SV Britannia "Total Finance" ta habri campeonato contra di Jong Aruba 



AWE diasabra pa 8:30pm den Compleho Deportivo Guillermo P. 
Trinidad na Dakota SV Britannia “Total Finance” lo enfrenta e “diablos 
rojos” di Noord, esta Jona Aruba. 

Jong Aruba a caba di promove pa divicion honor y sigur tin un reto su 
dilanti pa enfrenta diferente trabuco cu hopi experencia. 

Di otro banda, SV Britannia a haci bastante cambio y a reforsa riba 
diferente liña y lo busca tur manera pa trece e titulo cas bek despues 
di un par di aña. 

E team di SV Britannia cu lo subi tereno awe contra di Jong Aruba ta; 


Lionel Kaarsbaan, Jean Carl Henriquez, Dannis Mozo, Rodymar Paesch, 
Jeanpierre Fingal, Theric Ruiz, Aljee Feliciana, Miguel Gutierrez, Eric- 
son Croes, Johnatan Ruiz, Luis “Coco” Estrada, Sylvester Schwengle, 
Jean Claud Farro, Mairon Guitierrez, Bruno Conceicao, Richard v/d 
Hoest, Marvin Hous y Keano Maduro. 

Prome cu e wega di SV Britannia “Total Finance” lo hunga Ind. Caravel 
contra Dep. Nacional pa 6:30pm y 8:30pm e gran “clash” lo tuma lugar. 
Ta invita tur fanaticonan di bon futbol pa bin presencia e dos bon we- 
ganan aki den stadion Guillermo P. Trinidad. 



Minister Paul Croes: 

CITGO Impulso grandi pa nos pais y pa trahadornan 


Minister Paul Croes ta e mandatario encarga cu trabou pa cu e refineria locual 
sigur ta un cargo importante. E titular di Trabou a gradici e teamnan negocia- 
dor di Aruba y di Venezuela pa nan trabounan importante durante henter e 
proceso aki. 

Minister Paul Croes ta kere cu dor di e esfuerso y dedicacion di Minister de 
Meza awe hopi Arubianonan lo haya un oportunidad pa bolbe labora den e 
refineria di nos pais. 


DURANTE e evento di apertura di CITGO Minister Paul Croes a cuminsa pa gradici Min- 
ister Mike de Meza cu su perseverancia y dedicacion a logra finalmente e reapertura di 
e refineria. 

“Nos por corda na 2012 cu e refineria a cera su maingate y cu hopi trahadornan a perde 
e speransa y nan entrada. Nan a mira nan estabilidad financiero bai atras di inmediato. 

Awe para dilanti di e mesun maingate aki por bisa cu dentro di poco tur nos trahadoman 
lo mester bolbe drenta y haya nan entrada sigura. Pabien Aruba”, tabata palabranan 
di Minister di Trabou drs. Paul Croes durante su discurso. 

E ceremonia aki a conta cu presencia di varios ehecutivo di CITGO y PDVSA. 

Minister Croes a resalta e lasonan estrecho cu semper a existi entre Aruba 
y Venezuela. 


Cu e reapertura aki e lasonan lo ta ainda mas fuerte. Semper a existi lasonan 
comercial, turistico, familiar y historico. Cu e enlace energetico aki e dos 
paisnan lo mester ainda fortalece nan lasonan. 


CITGO 

ARUBA 

